AWAL ASHAARI AKUI BELUM TERIMA SURAT SAMAN RM3 JUTA

"Setakat ini saya tidak pernah menerima sebarang dokumen mahkamah untuk mengesahkan berita ini. Tetapi saya telah mengarahkan peguam saya, Azlan bin Abdul Razak dari Tetuan Azlan Razak & Associates untuk menerima sebarang dokumen tersebut bagi pihak saya," demikian kata pelakon dan pengacara Awal Ashaari menerusi kenyataan yang dimuat naik di laman Instagram miliknya.

Kemelut antara Awal dengan syarikat hiasan dalaman dan perabot Naz Carpentry makin berlanjutan apabila sudah dibawa ke mahkamah. Awal berdepan dengan saman apabila syarikat tersebut menuntut ganti rugi sebanyak RM3 juta yang difailkannya di Mahkamah Tinggi Kuala Lumpur, Jumaat lalu melalui firma guaman yang dilantik.

Bagaimanapun, Awal menyatakan dia tidak menerima sebarang dokumen mahkamah sehingga semalam (17 November). Awal sudah melantik peguam Azlan Razak & Associates mewakili dirinya untuk menerima sebarang dokumen berkaitan.

Menerusi posting yang berbeza, Awal berkongsi sebuah rakaman perbualan seorang pelanggan bersama syarikat itu. Suami kepada pelakon Scha Alyahya ini turut berkongsi 'screenshot' WhatsApp bersama pengasas Naz Carpentry iaitu Azrianna Alyssa.

Klik untuk gambar besar

"Kongsi sikit perbualan saya dengan @azrianna isteri kepada boss @nazcarpentry. Sama tak display picture dia? Jadi semua beritahu saya. Saya fitnah dia ke? Atau memang tu modus operandi syarikat ni?

"Konon kata saya fitnah dan malukan dia. Ni bukan fitnah ya. Ini untuk memberi pengajaran kepada awak. Jangan ambil kesempatan di atas kesempitan orang," tulisnya lagi.

Menerusi Instagram Story, pengacara Melodi itu turut memuat naik perbualan mesej di aplikasi WhatsApp beberapa pengalaman pelanggan yang menggunakan khidmat syarikat berkenaan yang didakwa mengalami nasib sama dengannya.

Awal berkata, tujuan dia berkongsi perbualan mereka itu bukan untuk mengadakan fitnah, tapi mahu memberi pengajaran supaya jangan mengambil kesempatan terhadap kesempitan orang lain.

"Saya melihat perkongsian ini di Instagram. Saya harap ia tidak dianggap fitnah kerana nombor telefon digunakan sama dengan nombor wanita dari syarikat itu yang saya berhubung selama ini.

"Pada pendapat saya, pelanggan tidak seharusnya dilayan sebegini. Kasihan saya lihat dia merayu, merayu dan merayu untuk mesej dibalas semata-mata nak dapatkan tarikh untuk pemasangan kabinet yang sudah setahun ditunggu.

"Wang pendahuluan sudah dibayar, tapi 'service' (perkhidmatan) macam ini. Saya bukan memfitnah ya, cuma berkongsi pengalaman dengan mereka yang sudah terkena dengan syarikat ini. Cerita saya pun ada juga. Nanti sampai masa saya akan kongsi dengan semua?" ujarnya.

Terdahulu, beberapa buah portal melaporkan pengasas Naz Carpentry iaitu Azrianna Alyssa mengeluarkan kenyataan mendakwa pengacara itu berniat jahat merosakkan imej, jenama dan reputasi syarikatnya.

Disebabkan itu, Awal tampil mempertahankan diri dengan menyatakan dia mempunyai semua bukti yang menunjukkan pemilik dan syarikat hiasan itu tidak memberi kerjasama yang baik.

Menurut Awal, apa yang dikongsinya itu adalah pendapat peribadinya dan terpulang kepada orang ramai untuk menilainya. Dalam satu lagi hantaran, Awal turut menulis; 'berani kerana benar'.

www.myartis.com / Sumber & foto: Astro Gempak, Harian Metro & Instagram Awal Ashaari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHKAN BERCERAI - ALHA ALFA AKUI UJIAN BERAT DALAM HIDUP, HAMPIR JADI BAPA

"Saya cuba sembunyikan perkara ini, hari ini, ada hamba Allah yang menulis dan menyebarkan berita ini. Mungkin juga ini salah satu jalan Allah ingin membuka ruang dan jalan untuk kami. Saya seboleh-bolehnya ingin berdiam diri dan tak nak membesarkan hal ini supaya aib kami terjaga.

"Tapi mungkin juga ini ujian berat dalam hidup saya. Saya amat berterima kasih kepada bekas isteri yang membahagiakan saya selama setengah tahun bersama. Mungkin beliau masih muda dan impikan hidup bersama, sedangkan pekerjaan ini dan masa saya sangat terhad. Saya berkahwin ketika perniagaan sedang naik.

"Banyak masa dan keringat saya kumpul keselesaan pada masa tua nanti bersamanya, terhenti di sini. Mungkin terlalu banyak penggambaran, kerja luar dan lain-lain lagi membuatkan beliau (Azlin) tidak boleh terima kerjaya saya.

"Benda ini akan menjadi perselisihan faham apabila saya hendak pergi kerja. Saya risau nak keluar rumah untuk bekerja... Saya hampir hilang diri saya," kata jurusolek dan usahawan kosmetik, Datuk Alha Alfa yang mengesahkan sudah menceraikan isterinya, Datin Noor Azlin Ismail, selepas hampir enam bulan hidup bersama.

Klik untuk gambar besar

Membuat pengakuan di Facebook (FB) dan Instagram (IG), Alha atau nama sebenarnya Abdul Al Halim Mohd Al Fadzil menjelaskan, beliau melepaskan Azlin sebagai langkah terbaik menangani kemelut rumah tangga mereka. Bagaimanapun, pada entri itu, Alha tidak menyatakan tarikh perceraian mereka.

Alha, 32, yang menikahi Azlin di Taiping, Perak pada 28 September lalu itu berkata, beliau dan bekas isteri sepakat menamatkan perkahwinan secara damai dan berharap tiada pihak yang akan mengeruhkan keadaan. Alha berkata, bekas isteri mungkin boleh menerima pekerjaan, kehidupan dan pangkat beliau (Alha) sebelum berkahwin.

"Tetapi apabila hidup bersama, akan sentiasa rasa cemburu dan tidak puas hati. Sumpah, saya faham dan cuba meletakkan diri dalam keadaan beliau. Sapa saya untuk memaksa beliau memahami saya," ujarnya.

Alha mendakwa, kehidupannya bersama Azlin normal dan mereka hampir pasti menjadi ibu bapa tetapi bekas isteri mengalami keguguran: "Hari itu, saya dah hendak menjadi ayah tetapi keguguran... Mungkin belum ada rezeki. Tetapi apa yang pertahankan ini tidak panjang, saya tak nak beliau kemurungan dan ‘stress’ berpanjangan, ugut hendak mencederakan diri dan lain-lain," tuturnya.

Berkongsi foto menampakkan kesan calar pada dada dalam entri itu, Alha mendakwa, dia bergelut dengan Azlin bagi menghalang bekas isteri mencederakan dirinya: "Saya tak boleh dan 'kalah' dalam bab ini sebab saya tidak dibesarkan dalam situasi macam ini. Mungkin gurauan bagi beliau tetapi ini sangat menakutkan saya. Jadi, saya lepaskan beliau sebaiknya," katanya.

Tambah Alha, beliau tidak boleh meninggalkan bidang solekan yang sudah menjadi mata pencarian hidupnya: "Syarikat saya, kakitangan... Kalau saya kalah, semuanya habis. Tidak mengapalah isteriku, semoga beliau berjumpa pasangan yang betul-betul memahami kehendaknya.

"Maafkan saya kerana gagal mengemudi bahtera ini ke syurga," ujarnya sambil menambah niat untuk berbulan madu di Makkah bersama Azlin tidak kesampaian berikutan penularan COVID-19.

www.myartis.com / Sumber & foto: Berita Harian, Beautifulnara & Instagram Alha Alfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH 80 PERATUS - UQASHA & KAMAL RANCANG TIGA RESEPSI TERMASUK UNTUK PEMINAT

"Kami akan adakan tiga majlis iaitu satu untuk keluarga dan rakan-rakan rapat memandangkan lokasi yang kami pilih itu kehadiran tetamu adalah terhad kepada 350 orang sahaja.

"Untuk majlis kedua, kami akan jemput rakan-rakan artis serta pihak media dan bagi acara ketiga, kami akan undang peminat untuk sama-sama meraikan hari bahagia kami.

"Setakat ini, Alhamdulillah 80 peratus persiapan sudah diselesaikan dan kami mengharapkan doa yang baik-baik daripada anda semua," demikian kata pelakon Uqasha Senrose.

Uqasha Senrose dan pasangannya, pelakon Kamal Adli mendedahkan bakal mengadakan tiga majlis resepsi bagi meraikan hari bahagia mereka yang dijangka berlangsung pertengahan tahun ini. Menurut pasangan ini lagi, sehingga kini kira-kira 80 peratus persiapan sudah selesai menjelang majlis itu kelak.

Klik untuk gambar besar

Masih lagi merahsiakan tarikh pernikahan mereka, Kamal atau nama penuhnya Ahmad Kamal Ahmad Adli 35, dan Uqasha, bagaimanapun hanya mendedahkan majlis pernikahan mereka bakal diadakan di sebuah pusat peranginan tanah tinggi terkenal tanah air.

Sementara itu, Kamal pula berkata dia teruja menantikan hari bahagia mereka dan dalam masa yang sama masih mempersiapkan diri bagi memikul tanggungjawab bergelar seorang suami.

"Saya teruja dan dalam masa yang sama saya kena belajar (tanggungjawab seorang suami). Uqasha ada dream wedding dia sendiri dan saya ikutkan sahaja sebab percaya dengan semua pilihan yang dia buat.

"Apabila majlis dah nak dekat nanti kami akan beritahu bila tarikhnya dan tema majlis semua. Saya harap semua pihak dapat mendoakan yang terbaik. Moga ketika itu SOP dah longgar sikit untuk kita semua merentas negeri," ujarnya.

Sebelum ini, Kamal melamar Uqasha atau nama sebenarnya, Nik Zaris Uqasha Nik Sen, 29, di pentas Anugerah MeleTOP Era (AME2020) yang berlangsung pada Disember tahun lalu.

Kisah percintaan Kamal dan Uqasha mula menjadi perhatian semenjak mereka digandingkan dalam drama 'Setelah Terlafaznya Akad' pada tahun 2019.

Sebelum ini, pengarah drama 'Perempuan Tanpa Dosa', Michael Ang secara tidak sengaja memecahkan rahsia bahawa pasangan ini mengikuti kursus perkahwinan di Kuantan, Pahang ketika sedang menjalani penggambaran drama berkenaan.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WARNA HITAM.. TAK TAHU BAYANG, PENCURI... WEH SAYA TAKUT GILA" - NABILA HUDA MENANGIS

Pelakon Nabila Huda menerusi Instastory miliknya telah berkongsi video dimana dirinya menangis dalam ketakutan dan ia mengundang kebimbangan dalam kalangan netizen serta rakan selebriti. Menerusi video tersebut, Nabila atau lebih mesra disapa Abil tidak dapat mengawal perasaan takut apabila mendapati rumahnya dipercayai didatangi individu yang mencurigakan.

Menurut pemilik nama Nabila Huda Suhaimi, 36, dia ternampak bayang individu berbadan besar memakai serba hitam ketika suaminya, Mohd Izwan Johar dan anak perempuannya, Keisha Laila tiada di rumah: "Korang! Weh serius la weh. Saya tak tahu.

"Saya macam nampak orang kat balkoni. Saya tutup lampu lepastu saya dengar sesuatu. Dah la suami saya tak ada, Keisha tak ada. Saya nampak macam ada... weh tak kelakar! Macam mana ni weh? Pintu kunci tak? Macam nampak tadi ada bayang hitam kat luar.

"Macam besar. Dia pakai baju warna hitam. Saya tak tahu hanya nampak bayang. Takkan pencuri? Saya rasa pencuri. Weh macam mana ni weh? Weh saya takut gila. Saya takut," tutur Nabila sambil menangis teresak-esak.

Klik untuk gambar besar

Sehingga kini, anak kepada penyanyi rock Amy Search itu tidak memuat naik sebarang kenyataan atau maklumat selanjutnya mengenai apa yang berlaku kepada dirinya. Dalam pada itu, pelakon Datuk Fizz Fairuz menerusi laman Instagram meluahkan rasa bimbang apabila isteri iaitu Datin Almy Nadia memberitahu apa yang berlaku kepada rakan baiknya itu.

Fizz atau nama sebenarnya Fairuz Zainal Abidin, 41, berkata dia tidak mengetahui sama ada Nabila sekadar berlakon atau perkara itu benar-benar terjadi: "Ya aku tahu kau seorang pelakon yang hebat tapi benda-benda yang boleh menjatuhkan jantung kawan-kawan ini memang lagi hebat. Benda itu lakonan atau kenyataan kami tak tahu.

"Yang kami tahu kau kawan baik aku tau! Faham tak... @kupu_kupu. Tolong jangan buat benda gimik macam ini. Aku serba salah kalau aku tak bantu kau. Aku berlari balik rumah bila @almynadiaofficial beritahu ada orang masuk rumah kau... faham tak perasaan aku sekarang cik Abil... terima kasih sangat," kata Fizz.

www.myartis.com / Sumber & foto: mStar, Instagram Fizz Fairuz & Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAMA JAGA ELOK INSYA-ALLAH, JANGAN RISAU SANGAT YA" - ABBY ABADI

"Makcik (merujuk kepada netizen), mama pun dah tua. Anak-anak sendiri pun dah besar panjang dah. Mama pun risau kalau apa-apa jadi kat baby Daiyan. Mama jaga elok Insya-Allah.

"Kalau bersalin, baby tak ada pantang sangat, ibunya saja yang kena lebih jaga. Macam mama baby ni istimewa kes. Ada bayi, tapi tak payah pantang.

"Baby sihat sempurna. Bawa baby keluar ke mana-mana, mama minta Allah jaga. Jangan risau sangat ya. Mama jaga sebaiknya anak-anak mama," tulis pelakon Abby Abadi menerusi laman Instagramnya baru-baru ini.

Abby meminta orang ramai tidak perlu risau dengan penjagaan anak angkatnya, Muhammad Daiyan kerana dia tidak perlu berpantang disebabkan tidak melahirkan bayi itu.

Klik untuk gambar besar

Abby atau nama sebenarnya Arbaiyah Abd Manan, 41, berkata hanya ibu kandung bayi itu sahaja yang perlu melalui beberapa proses selepas kelahiran.

Abby menjelaskan perkara tersebut bagi menjawab persoalan netizen mengenai tindakan dia membawa bayi yang baru dilahirkan bersiar-siar ketika bercuti di Pantai Pengkalan Balak, Melaka.

Tambah Abby, dia mengambil foto bayinya di tepi pantai berhadapan dengan tempat penginapannya untuk beberapa minit sahaja.

Bekas isteri kepada pelakon Norman Hakim ini meminta netizen tidak perlu memberi mitos yang tidak benar sehingga menyebabkan dia berasa tertekan.

"Setakat ini Daiyan terjaga baik. Semalam kami pergi pantai sekejap saja 10/15 minit macam tu. Abah tengah buat kerja, pantai tu depan chalet tu saja.

"Ambil gambar lepas itu masuk semula chalet. Itu saja. Paling dahsyat pun mama ambil gambar Daiyan baring atas pasir. Tak jadi apa pun.

"Jangan bermitos-mitos sangatlah. Ini tak boleh itu tak boleh. Makcik buat orang tertekanlah. Mak cik jangan main IG la," katanya.

Hasrat Abby untuk mengambil anak angkat dimakbulkan Allah selepas beberapa jam memuat naik di media sosial pada Khamis. Bayi yang diberi nama Muhammad Daiyan Fayyadh diambil ketika berusia sembilan hari.

Menerusi perkahwinan terdahulu dengan Norman Hakim sebelum bercerai pada tahun 2008, mereka dikurniakan tiga cahaya mata iaitu Mohamed Danish Hakim, 15, Marissa Dania Hakim, 14, dan Maria Danisha Hakim yang berusia 10 tahun.

Abby kemudiannya bertemu jodoh dengan Muhammad Noor Farhan Che Bakar, 25, pada 2013 sebelum bercerai selepas 11 bulan berumah tangga.

Bekas anggota kumpulan Elite itu kemudian berkahwin dengan Muhammad Faizal Zakaria pada 14 Ogos 2015 dan bahagia sehingga kini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZED ZAIDI DIBERI PELUANG SAMBUNG SARJANA & PHD SERENTAK

"Saya terkejut juga apabila pihak UMS beri peluang buat Sarjana dan Doktor Falsafah secara serentak tetapi ini adalah peluang saya untuk menuntut ilmu bukan sahaja untuk kepuasan diri tetapi berharap dapat memberi kembali kepada masyarakat pada masa hadapan," demikian kata Zed Zaidi yang diberi peluang untuk sambung belajar oleh pihak universiti berkenaan.

Zed atau nama sebenarnya Rozaidi Abdul Jamil, 35, menganggap keputusan menyambung pengajian di peringkat Sarjana dan Doktor Falsafah (PhD) secara serentak di Universiti Malaysia Sabah (UMS) sebagai satu cabaran kepadanya.

"Ini bukan bebanan tetapi satu cabaran kepada diri saya sendiri sama ada saya boleh lakukan atau pun tidak," ujarnya dipetik sebagai berkata.

Klik gambar untuk size besar

Dalam pada itu, Zed berkata dia memilih untuk menyiapkan Sarjana dan Doktor Falsafah tersebut secara kajian iaitu tentang industri kreatif di negara ini.

Difahamkan, Zed juga adalah pemegang Ijazah Sarjana Muda Pentadbiran Undang-Undang dari Universiti Teknologi Mara (UiTM) dan Ijazah Sarjana Muda Komunikasi dari Universiti Utara Malaysia (UUM).

Dalam pada itu, Zed berkata, dia berharap dapat menjadi contoh kepada semua ahli Seniman yang turut mempunyai keinginan menyambung pengajian di peringkat universiti pada masa akan datang.

"Sebagai pemimpin saya ingin melihat lebih ramai ahli Seniman menyambung pengajian di peringkat universiti kerana pendidikan itu bukan sahaja penting tetapi ia dapat memberi tambah nilai kepada diri mereka.

"Ilmu juga adalah persediaan pada masa hadapan kerana kita tidak akan selamanya berada dalam industri ini. Dengan ijazah yang ada kita mungkin boleh menjadi seorang pendidik selain menyumbang kembali kepada bidang seni," jelasnya.

Sementara itu, Zed berkata, kesibukan dengan pengajiannya tidak akan membataskan tanggungjawab dia sebagai presiden Seniman dan dia akan terus komited terhadap tugas berkenaan.

"Memandangkan saya memilih untuk membuat kajian jadi saya tidak perlu menghadiri kuliah di universiti tetapi perlu bijak membahagikan masa dalam menyiapkan tugasan sebagai presiden Seniman dan pelajaran.

"Saya optimis dapat menyelesaikan pengajian dan kajian menjelang tahun 2020 nanti," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NORA DANISH BANGGA JADI 'TIKUS MAKMAL'

"Alhamdulillah kami sebagai 'tikus makmal' rasa bertuah. Semoga dapat lagi tempat-tempat pelancongan lain dibuka. Doa yang baik-baik," tulis Nora Danish seolah 'memulang paku buah keras'.

Pada siapa ungkapan 'tikus makmal' itu ditujukan adalah tidak pasti kerana sebelum ini ada pihak yang mengecamnya kerana bercuti daring di pulau itu.

Tambahnya lagi melalui Instagram Stories, dia bersyukur kerana tiada kes C-19 dilapor membabitkan pelancong di Langkawi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKA LELAKI - 'EL ISAAC YAMANI' PILIHAN NAMA JAMAL ABDILLAH

"Saya memang pilih ejaan, Isaac itu tetapi sebutan Melayunya ialah Ishak sempena nama nabi. Pun begitu, banyak juga pendapat dilontarkan kepada saya. Apabila saya pilih nama El Isaac ini, ada yang kata El itu dari perkataan Yahudi, manakala Isaac (Ishak) dari Kristian.

"Kenapa saya pilih nama itu,  kerana panggilan hari-hari nanti adalah 'Zack' sempena watak pernah saya lakonkan dalam filem Azura," demikian kata penyanyi legenda tanah air, Datuk Jamal Abdillah, 61 yang memberitahu dia sudah membuat keputusan memilih nama, 'El Isaac Yamani' sebagai nama anak keduanya bersama isteri, Datin Zai Izzati Khiruddin, 25, yang dijangka jantinanya lelaki.

Azura sudah ada, kini Jamal menunggu kehadiran 'Zack' pula dalam keluarganya. Jamal tidak merahsiakan nama anak keduanya bersama Zai Izzati yang akan lahir tidak lama lagi. Menurutnya lagi, pemilihan nama berkenaan tidak perlu dipertikai kerana ada banyak nama nabi dan tokoh Islam digunakan oleh masyarakat barat mengikut keperluan mereka.

"Sebutannya sahaja yang lain.  Macam Isaac, nama ini ramai yang sedia maklum sebenarnya untuk Nabi Ishak, tapi orang barat sebut sebagai Isaac. Begitu juga dengan nama lain seperti Daud yang jadi David, Yusuf (Joseph), Mariam (Merry) dan banyak lagi.

Klik untuk gambar besar

"Apa yang pasti, niat sebenar saya untuk pilih nama Nabi Ishak ini biarlah hanya Allah yang tahu. Tak perlu saya perjelaskan panjang lebar. Tujuan utama saya ialah nak cari nama yang sesuai dengan panggilan Zack. Malah, saya dapati nama Isaac itu lebih dekat dan kena dengan panggilan Zack," ujarnya.

Ujar Jamal, kenapa dia tidak memilih nama Zakaria kerana Ishak atau Isaac lebih dekat di hatinya. Apatah lagi, dirasakan sangat sesuai. Jamal bernikah dengan Zai Izzati pada 1 April 2017 dan mereka dikurniakan anak perempuan, Nur Azura Yamani yang lahir pada 10 Oktober tahun lalu.

Kini, kandungan Zai Izzati sudah mencecah usia enam bulan.  Bagaimanapun, Jamal memiliki dua anak hasil perkahwinan terdahulu iaitu Osama Yamani, 18, dan Ahmad Zaki Yamani, 13.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL JAWAB TUNTUTAN SITI NORDIANA - LAN SOLO & RAKAN-RAKAN BERDEPAN MUFLIS

"Seperti yang kita tahu, untuk diisytihar muflis tuntutan itu mesti melebihi RM100,000 dan dalam tuntutan saman ini anak guam saya menuntut RM500,000 daripada setiap seorang.

"Perkara ini (muflis) berkemungkinan berlaku sekiranya defendan-defendan gagal untuk beri pengesahan kehadiran beserta kenyataan pembelaan selewat-lewatnya 17 Ogos ini," kata peguam yang mewakili penyanyi dan pelakon Siti Nordiana, Abang Azlan Abang Ariffin.

Tiada kerjasama daripada pihak penyanyi Lan Solo, Syura Badron serta tiga yang lain berhubung tuntutan saman fitnah yang dibuat penyanyi Siti Nordiana.

Abang Azlan berkata sehingga proses pengurusan kes yang dijalankan secara eReview pada Isnin, kelima-lima defendan terbabit masih tidak memfailkan kehadiran dan pernyataan pembelaan setelah writ saman dan pernyataan tuntutan diserahkan kepada mereka pada 2 Ogos lalu.

Klik untuk gambar besar

Sehubungan itu Mahkamah Sesyen Kuala Lumpur memberi tempoh sehingga 17 Ogos ini untuk kelima-lima defendan termasuk isteri Lan iaitu Nur Sheila Hassim, Pegawai Perhubungan Awam Syarikat Rakaman FMC Music, Sam Musyadzafar Samin serta jurusolek artis bebas, Razidah Ahmad Senusi atau Aida G untuk berbuat demikian.

Jika gagal, Abang Azlan memaklumkan semua defendan berkemungkinan besar boleh diisytiharkan muflis. Tambah Abang Azlan lagi, sehingga Isnin lalu kelima-lima defendan masih tidak diwakili peguam.

Mahkamah menetapkan 23 Ogos ini sebagai tarikh pengurusan kes (eReview) yang baru dan untuk memaklumkan defendan-defendan mengenai tarikh baru pengurusan kes tersebut.

Sebelum ini, Siti Nordiana atau lebih mesra disapa sebagai Nana, menyerahkan tuntutan saman kepada lima sekawan tersebut yang mana dia menuntut mereka membuat permohonan maaf menerusi siaran akhbar, Instagram dan Facebook live serta RM500,000 setiap seorang.

Untuk rekod, kontroversi tercetus selepas Lan dan Syura membuat pendedahan mengejutkan berkaitan konflik yang berlaku antara mereka dengan Siti Nordiana menerusi sesi Instagram live pada 20 Julai lalu.

Menerusi sesi tersebut, Lan dan isterinya mengakui terkilan dengan Siti Nordiana serta pengurusnya, Anas kerana sering mengungkit perihal soal bayaran makanan.

Sementara itu, Syura pula mendakwa dia dimalukan oleh Siti Nordiana dan pengurusnya, Anas sehingga menyebabkan ada pihak produksi enggan memberikan tawaran kerja kepadanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH ALEYA CERAI TALAK SATU

Penyampai radio popular Hot FM, Sharifah Aleya Syed Zainal Rashid, 29, atau Leya sah bercerai talak satu dengan suaminya, Muhammad Ashraf Aasimudin, 32, dalam satu proses tertutup pada pukul 10 pagi 29 Februari lalu di Mahkamah Rendah Syariah Subang Bestari, Shah Alam, Selangor.

Hal ini disahkan sendiri oleh Leya yang mengatakan walaupun sudah bercerai, mereka tetap akan berhubungan sebagai kawan baik.

“Ya, kami sudah bercerai talak satu pada 29 Februari lalu. Saya tidak boleh mengulas lanjut tentang perceraian kami. Doakan yang baik-baik sahaja,” katanya sebagai berkata kepada media.

Klik untuk imej besar...

Untuk makluman bersama, Leya dan Muhammad bernikah pada 8 Disember 2007 dan telah dikurniakan sepasang anak perempuan kembar, Aza Ameena dan Asha Ameena, yang masing-masing berusia dua tahun setengah.

Tweet Leya ketika saat penceraian...

29 Feb
sharifahaLEYA  @sharifahaLEYA  Reply  Retweet  Favorite · Open
Bismillahirrahmanirrahim... 29th Feb, happens once in 4yrs. Kuasa Allah... Permudahkan lah segalanya Ya Allah. Buat semua. Amin.

29 Feb
sharifahaLEYA  @sharifahaLEYA  Reply  Retweet  Favorite · Open
Alhamdulillah, selesai. Yg baik akan ku simpan. Yg buruk akan ku maafkan. InsyaAllah.

29 Feb
sharifahaLEYA  @sharifahaLEYA  Reply  Retweet  Favorite · Open
Lying down between Hope and Strength... They've had a long day keeping me company, even if it was in spirit and thought. Alhamdulillah.


MENARI 'GELEK' DI MAJLIS RESEPSI - MAWAR RASHID TERIMA KECAMAN

Pada 2 Disember lalu, majlis resepsi bagi pasangan Mawar Rashid dan Raf Yaakob telah berlangsung secara tertutup dengan memilih tema 'Enchanted Garden'.

Apa yang mencuri tumpuan ramai ialah kek perkahwinan pasangan ini yang mempunyai ketinggian 13 kaki dengan dihiasi 7,777 kristal Swarovski.

Bukan hanya kek sahaja, malah gelagat Mawar menari 'gelek' ketika majlis resepsinya itu juga turut mendapat perhatian.

Klik untuk gambar besar

Persembahan Mawar di majlis tersebut mengundang kecaman netizen yang menganggap pelakon itu sepatutnya tidak menari sebegitu di depan orang ramai dan lebih elok untuk menjadi tatapan suaminya di dalam bilik sahaja.

Ramai yang kecewa kerana majlis perkahwinan tersebut terlalu ingin mengikut budaya barat sehingga melupakan nilai serta adab sebagai seorang Muslim.

Tidak salah untuk menari di majlis resepsi perkahwinan asalkan koreografinya tidak terlampau dan mengundang fitnah serta kritikan.

TARIAN 'GELEK' MAWAR YANG MENERIMA KECAMAN

ATAU KLIK DISINI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA BABY BUMP 7 BULAN DIANA AMIR DIPERSOAL

Pasangan Diana Amir dan suaminya, Mohd Habibbullah tidak lama lagi akan menimang cahaya mata ketiga mereka iaitu kira-kira dua bulan.

Semasa perayaan Aidiladha baru-baru ini, Diana telah memuatnaik beberapa keping foto bersama keluarganya yang telah menimbulkan persoalan kepada segelintir netizen.

Apa yang dipersoalkan oleh netizen adalah saiz baby bump Diana yang tidak kelihatan seperti hamil tujuh bulan.

"@zuwariahabdullah74: 7 bulan tapi tak nampak mana pun. Macam kita ni pula, tak pregnant pun macam pregnant. Tu sebab bila betul-betul pregnant orang tak perasan pulak. Tup tup ada baby".

Klik untuk gambar besar

"@amni_zu : 7 bulan tak nampak sangat baby bumb. Ke sebab baju? Hihi.. yang ketiga ni baby boy ke?"

Pengacara dan pelakon itu turut membalas komen netizen dengan mengatakan walaupun saiz perutnya kecil tetapi dia tetap mengalami sakit pinggang seperti wanita hamil yang lain.

Rata-rata peminat juga memuji kecantikan Diana ketika hamil, serta mendoakannya dipermudahkan untuk bersalin nanti.

Diana dan suami berkahwin pada 26 Oktober 2013 dan telah dikurniakan dua cahaya mata, Khaulah Al Azwar dan Khadija Azzehra.

www.myartis.com / Sumber: Instagram Diana Amir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FOTO 'KAHWIN' TULAR, DIHUJANI PERSOALAN - EBBY YUS BINGUNG, NAFI

"Sejak semalam, saya dihujani soalan sama ada sudah berkahwin atau tidak kerana ramai yang mempersoalkan mengapa mereka tidak dijemput. Bagaimana hendak menjemput kerana semua itu sekadar lakonan? Anak buah saya yang berada di Kuantan, Pahang turut menghubungi dan meminta saya menjelaskan perkara itu.

"Saya tidak terasa hati dengan cemuhan dan kritikan warganet, cuma sebagai manusia, siapa kita untuk mempersoal mengenai jodoh kerana ia aturan Allah. Saya bagaimanapun, sudah memaafkan mereka kerana setiap individu mempunyai hak untuk meluahkan pendapat masing-masing," demikian kat pelakon dan pelawak, Ebby Yus.

Ebby, 55, akui dirinya bingung apabila dihujani pelbagai soalan, rentetan penyebaran gambar dia bersama penyanyi Zizi Kirana mengenakan pakaian pengantin tular di media sosial. Ebby berkata ramai yang salah faham dan menyangka dia sudah berkahwin, sedangkan foto yang tersebar itu hanya lakonan.

Gara-gara foto 'perkahwinan' itu juga, Ebby dicemuh segelintir warganet kerana memilih gadis jauh lebih muda sebagai pasangan hidup. Ebby berkata, spekulasi itu tercetus apabila Ropi memuatnaik gambar 'perkahwinannya' dengan Zizi di laman sosial, sebelum ia dipanjangkan rakan yang lain: "Zizi pula turut melayan sehingga ramai yang keliru sama ada kami benar-benar berkahwin atau lakonan semata-mata".

Terdahulu, gambar Ebby dan Zizi menggayakan pakaian pengantin tular di media sosial hingga menimbulkan kekeliruan ramai, termasuk rakan artis. Mengulas mengenai perkahwinan, Ebby menjelaskan, dia pasti akan berkongsi dengan umum seandainya bertemu jodoh pada masa akan datang.

"Buat masa ini, saya belum mempunyai sesiapa yang istimewa. Tetapi, andai kata bertemu jodoh pada masa hadapan, pasti saya akan berkongsi. Saya tidak akan berahsia hingga menimbulkan persoalan pelbagai pihak. Saya memilih wanita yang sedap dipandang mata. Jika boleh, ada ilmu agama serba sedikit dan memahami saya," katanya.

www.myartis.com / Sumber: Beriat Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19 - EBI KORNELIS (AF5), BAPA DISAHKAN POSITIF

Naib juara program realiti, Akademi Fantasia musim kelima (AF5), penyanyi Ebi Kornelis, 38, memaklumkan dia dan bapanya, Yaimal Muhammad, 74, telah disahkan positif COVID-19, menerusi laman Facebook (FB), semalam.

Difahamkan, Ebi kini sedang dirawat dan ditempatkan di Hospital Tuaran, Sabah manakala bapanya pula di Hospital Queen Elizabeth. Ebi berkata, dia tidak pasti bagaimana boleh mendapat jangkitan pandemik berkenaan. Bagaimanapun, Ebi memberitahu, dia mula mengalami sesak nafas dan bergegas ke hospital, kelmarin.

"Sejujurnya, saya tidak tahu jangkitan dari mana. Seingat saya, hanya menemani ibu bapa mendapatkan suntikan vaksin dos pertama pada 27 Julai lalu.

"Bagaimanapun, saya mula rasa tidak sedap badan dan demam, tiga hari kemudian. Keesokannya, saya melakukan ujian calitan dan disahkan positif. Begitu juga dengan bapa turut positif COVID-19.

Klik untuk gambar besar

"Saya dan bapa ke hospital, dua hari lalu. Bagaimanapun, saya dibenarkan pulang menjalani kuarantin kendiri di rumah, manakala bapa ditahan di pusat kuarantin kampus Institut Tadbiran Awam Negara atau INTAN.

"Selepas diperiksa, saya diarahkan ke pusat kuarantin kampus INTAN. Bapa pula dari pusat kuarantin diarah ke Hospital Queen Elizabeth kerana kekurangan oksigen. Hari ini, saya dipindahkan dari pusat kuarantin ke Hospital Tuaran kerana mengalami sesak nafas berpanjangan," katanya.

Tambah Ebi lagi, dia bimbang dengan keadaan ibunya, Reni Bakar, 81, yang masih menunggu Kementerian Kesihatan untuk tindakan selanjutnya.

"Mama kini berada di rumah di Kampung Padas Baru, Tebobon. Mama belum melakukan ujian calitan. Saya sendiri tidak tahu bagaimana keadaan Mama kerana kini berada di hospital. Saya cuba menghubunginya, namun panggilan tidak berjawab," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIB KHALID SAHKAN BAKAL NIKAHI IZARA AISHAH TAHUN INI

"Ya, kami akan berkahwin tahun ini," kata anak tiri kepada penyanyi tersohor negara, Datuk Siti Nurhaliza iaitu Adib Khalid yang enggan berselindung mengenai perancangan perkahwinan bersama pelakon Izara Aishah.

Adib yang juga Ketua Pegawai Eksekutif (CEO) Tune Studios itu bagaimanapun belum bersedia berkongsi tarikh dan butiran majlis perkahwinan mereka.

"Cuma buat masa sekarang saya belum boleh berkongsi lebih lanjut. Insya-Allah kalau sudah ada keputusan muktamad dibuat, saya akan menghebahkannya kepada semua," jelasnya.

Klik untuk gambar besar

Dalam pada itu, ditanya sama ada majlis perkahwinan mereka akan berlangsung pada Ogos depan seperti didakwa, Adib tetap tidak berganjak dengan jawapannya.

"Kami masih dalam perbincangan. Apabila tiba masanya, saya akan kongsikan berita gembira ini," ujarnya.

Desas-desus mengenai perkahwinan Adib dan Izara mulai diperkatakan awal tahun ini. Namun, ketika itu Izara tidak memberikan sebarang kepastian mengenai perancangan majlis perkahwinan mereka.

Dengan perkongsian tersebut, tentunya membuatkan peminat pasangan ini merasa teruja. Semoga perancangan mereka berdua untuk ke jinjang pelamin akan dipermudahkan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NAZIM OTHMAN TAK TAHU SAMPAI BILA DIRINYA AKAN MEMBUJANG

Masih belum bertemu calon pengganti sejak bergelar duda selepas bercerai dengan pelakon Bella Dally pada 2 Mei 2018 setelah mendirikan rumah tangga pada 10 September 2016, pelakon Nazim Othman mengatakan dia sendiri tidak pasti sampai bila dia akan terus membujang.

"Saya sendiri tak tahu, selagi saya belum berjumpa seorang yang boleh timbulkan rasa sayang tu, saya macam ini sajalah. Buat masa ini saya menjalani hidup dengan sebaiknya, saya pun tak tahu sampai bila saya akan membujang. I never know my future, kalau ada jodoh, Alhamdulillah, kalau tiada pun, saya macam ini jugalah," ujarnya.

Klik untuk gambar besar

www.myartis.com / Sumber & foto: Astro Gempak & Instagram Nazim Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'KYRO SHAKUR', NAMA BABY BOY AMMAR ALFIAN & ISTERI

31 Julai 2019 adalah tarikh dimana pelakon Ammar Alfian dan isterinya, Nelissa Nezam bergelar ibu bapa apabila anak sulung mereka yang merupakan bayi lelaki itu selamat dilahirkan. Menerusi laman Instagram masing-masing, Ammar dan isteri telah berkongsi foto bersama anak lelaki mereka yang telah diberikan nama 'Kyro Shakur'.

Bagaimanapun Ammar mahupun Nelissa belum mendedahkan wajah keseluruhan bayi mereka itu lagi. Disebalik pergolakkan rumah tangga mereka kebelakangan ini, Ammar dan isteri akhirnya berkongsi khabar gembira. Di ruangan komen, ramai selebriti meninggalkan komen mengucapkan tahniah diatas kelahiran anak sulung pasangan ini.

Terdahulu, kisah pergolakan rumah tangga pasangan ini mula menjadi bualan hangat apabila Nelissa mendedahkan perbuatan curang Ammar ketika sedang hamil enam bulan. Nelissa memaklumkan beliau dan suami sudah tidak tinggal sebumbung lagi namun mereka masih suami isteri. Tambahnya, status rumah tangganya akan dibincangkan selepas beliau bersalin nanti.

Klik untuk gambar besar

www.myartis.com / Sumber & foto: Rotikaya, Beautifulnara, Instagram Nelissa Nezam & Ammar Alfian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TINGGALKAN EX-GF DEMI ELFIRA - SUFIAN NAFI BALASANNYA

"Saya harap tidak ada lagi pertanyaan daripada media mengenai isu putus tunang yang sudah berlalu itu. Tolong hentikannya, apapun, saya mohon maaf.

"Saya juga mengharapkan tiada spekulasi lain ditimbulkan mana-mana pihak berhubung isu ini lagi," kata penyanyi Sufian Suhaimi, 26, yang tidak mahu dianggap orang yang memanjangkan cerita.

Dalam masa sama, Sufian menolak dakwaan netizen yang mengatakan apa yang berlaku adalah pembalasan buat dirinya kerana meninggalkan bekas kekasih demi mengejar cinta pelakon Elfira Loy.

"Bagi saya, apa yang dilalui itu adalah cara Tuhan menegur dan beri peringatan kepada saya. Bahkan, pada masa sama saya juga yakin ada hikmah yang baik buat saya nanti," tuturnya

Klik untuk gambar besar

Terdahulu, netizen mengecam Sufian sebagai seorang yang lupa diri dan sanggup meninggalkan wanita yang banyak menyokong beliau ketika masih belum popular untuk bercinta dengan seorang selebriti.

Namun, Sufian menjelaskan hubungan beliau dengan bekas kekasih sudah lama berakhir sebelum beliau mengenali Elfira.

Ditanya juga sama ada dia sedia bersemuka dengan Elfira selepas secara rasmi putus tunang pada 18 Februari lalu di dalam satu majlis hiburan, Sufian berkata dia tidak ada masalah dan boleh bersikap profesional memandangkan industri hiburan tanah air pun kecil.

Selain itu, Sufian memberitahu dia juga tidak akan menutup hati untuk menerima cinta baru meskipun bukan dalam tempoh sekarang.

"Soal jodoh ketentuan Allah SWT. Saya tidak ada jawapan untuk mengatakan tidak akan bercinta lagi pada masa akan datang.

"Seandainya akan bertemu jodoh juga dengan individu yang membina kerjaya dalam industri seni, saya terima apa yang sudah ditetapkan Allah SWT," ujarnya.

Selain single terbaru 'Di Matamu' yang kini tular di platform digital dan media sosial, Sufian juga makin popular dengan lagu Terasa Ada.

Sufian dan Elfira bertunang pada 6 Oktober tahun lalu dan sepatutnya majlis bersejarah mereka berlangsung pada bulan ini.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERSALIN 17 JULAI INI - BELLA ASTILLAH REDA TANPA SUAMI DISISI

Pelakon dan penyanyi Bella Astillah yang menanti hari menimang cahaya mata kedua, perempuan dijangka 17 Julai ini, reda terpaksa memasuki dewan bersalin sendirian tanpa ditemani suami tersayang, penyanyi dan pelakon Aliff Aziz.

Bella atau nama sebenarnya, Dayang Nabellah Awang Astillah, 26, berkata, apa yang lebih penting adalah memastikan proses bersalin berjalan lancar. Penyanyi lagu 'Tenang' itu berkata, biarpun berbulan-bulan tidak dapat bertemu berikutan pintu sempadan masih lagi ditutup, namun Aliff tak lupa tanggungjawab sebagai suami dan bapa.

"Aliff tanpa gagal menghubungi setiap hari bertanya khabar mengenai saya dan anak, Ayden Adrean yang kini berusia tiga tahun. Kesibukan kerja juga menyebabkan saya tidak sempat melayan perasaan. Lagipun, saya tidak bersendirian, ibu, ayah dan adik beradik sentiasa menemani. Jadi, saya tidak kesunyian atau sedih terpaksa melalui proses mengandung dan bersalin tanpa suami di sisi.

Klik untuk gambar besar

"Fokus saya hanya mahu proses bersalin berjalan lancar. Lagipun, saya sudah dewasa, tiada masa untuk terlalu banyak berfikir hal sedemikian. Sebaliknya, saya hanya reda dan bersabar dengan apa yang berlaku," katanya.

Sepanjang mengandungkan anak kedua, kata Bella, dia hanya mengalami alahan pada peringkat awal, tetapi kini selepas memasuki trimester ketiga, keadaannya kembali normal. Bella berkata, dia tidak pernah mengeluh apabila pintu sempadan masih belum dibuka kepada orang luar kerana keputusan kerajaan demi kebaikan rakyat.

Walau berjauhan, Bella berkata, dia tetap merasa dekat dengan suaminya kerana setiap hari mereka saling berhubung untuk bertanya khabar: "Walaupun berjauhan tidak bermakna Aliff melepaskan tanggungjawabnya. Kami berhubung setiap hari sama ada melalui panggilan suara dan video. Suami selalu mengambil berat mengenai saya dan bayi dalam kandungan, jadi saya tidak terasa sunyi.

"Apa yang berlaku adalah sesuatu yang tidak dijangka. Saya akan mengikut sahaja keadaan, jika pintu sempadan di buka kembali, Alhamdulillah. Saya percaya ini semua dilakukan untuk kebaikan, jadi tak perlu untuk saya mengeluh. Semua orang terjejas akibat pandemik COVID-19," katanya.

Bella dan Aliff mendirikan rumah tangga pada 9 September 2016. Bagaimanapun, rumah tangga mereka beberapa kali diuji hingga kemuncaknya berakhir dengan perceraian pada 16 Mei, tahun lalu. Namun, pasangan berkenaan kembali rujuk ketika dalam tempoh edah, tetapi perkara itu dirahsiakan kepada pengetahuan umum.

www.myartis.com / Sumber & foto: Berita Harian & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK KISAH KUTUKAN - NABIL BANGGA CABAR DIRI JADI PENYANYI

"Saya sudah biasa kena kutuk, malah sebagai pengacara pun saya tidak terlepas daripada menjadi mangsa hentaman dan cacian.

"Jadi, apa salahnya saya mencuba nasib dalam cabang seni yang baharu? Saya tidak kisah jika netizen menganggap suara saya sumbang atau tidak sedap.

"Mereka kena ingat, saya baru nak melangkah ke dunia nyanyian secara komersial. Jika ada kekurangan, saya boleh perbetulkan pada masa akan datang.

"Apa yang lebih penting, tontonan video muzik 'Pening' meningkat setiap hari dan peminat tahu, saya serius mahu menjadi penyanyi komersial," kata pengacara dan pelawak popular, Nabil Ahmad.

Klik untuk gambar besar

Jelas Nabil, niatnya menyanyi bukan mahu menjual suara, sebaliknya sekadar ingin menghiburkan pendengar dengan lagu lawak jenaka.

Apabila muncul dengan lagu 'Pening' ciptaan DJ Fuzz dan lirik oleh Nabil dan Waris, Bintang Paling Popular, Anugerah Bintang Popular BH 2008 ini tidak terlepas daripada kritikan dan sendaan netizen.

Ada netizen menganggap Nabil, 36, lebih sesuai menjadi pengacara, pelawak, pelakon dan pengarah, berbanding penyanyi. Suaranya dikatakan sumbang dan tidak sedap pada halwa pendengaran.

Namun, biarpun dikutuk, video muzik 'Pening' sudah ditonton hampir setengah juta kali di saluran YouTube Mixology Music sejak 23 Januari lalu.

Nabil berkata, idea menghasilkan lagu Pening tercetus ketika fikiran sedang berserabut memikirkan kos sara hidup yang semakin melambung.

"Sebagaimana peningnya lirik lagu 'Pening', begitulah situasi saya memikirkan kos sara hidup. Ketika itu, saya mendapat ilham untuk menghasilkan lagu berunsur jenaka.

"Saya pula menyanyi sekadar suka-suka, bukan mahu mencabar penyanyi sedia ada atau nak masuk pertandingan.

"Kalau ikutkan, saya tidaklah minat menyanyi, tetapi komposer, DJ Fuzz, membuka pintu rezeki buat saya. Bukan senang memperoleh peluang menghasilkan single secara solo," ujarnya.

Menurut Nabil, dia dan Alif Satar pernah berkolaborasi menerusi lagu Baik Punya, ciptaan komposer sama, tahun lalu.

"Lagu 'Baik Punya' dihasilkan untuk kempen pelancongan, bukannya pasaran komersial. Melihat maklum balas yang baik, DJ Fuzz mahu saya menghasilkan lagu secara solo pula.

"Bohonglah jika saya katakan tidak ketakutan ketika proses rakaman dilakukan dalam studio... Seram sejuk dibuatnya.

"Mujurlah, DJ Fuzz dan Waris adalah kawan yang memahami dan tidak lokek memberi tunjuk ajar,” tutunya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAQIEM RUSLI MOHON JANGAN KECAM ARA, DAH BUAT SEHABIS BAIK

Penyanyi kelahiran Akademi Fantasia 2016 (AF2016), Ara Johari baru-baru ini telah dikecam selepas Anugerah Juara Lagu yang ke-33 (AJL33).

Ini kerana segelintir netizen meluahkan rasa tidak berpuas hati dengan keputusan lagu 'Bunga' nyanyian Ara diumumkan memenangi tempat kedua pada persembahan AJL33 lalu dan membuat kritikan terhadap cara nyanyian penyanyi itu.

Rata-rata netizen yang marah menyerang laman sosial penyanyi berkenaan dengan kata-kata negatif dan tidak sepatutnya.

Untuk makluman, lagu ciptaan Hang Nadim, Laq dan Kadok itu membawa pulang hadiah wang tunai RM35,000 berserta trofi.

Rasa simpati terhadap Ara, penyanyi Haqiem Rusli telah memohon agar netizen berhenti mengecam Ara. Haqiem berkata, penyanyi itu sudah cuba membuat persembahan terbaik dalam acara yang berlangsung pada malam Ahad lalu.

Klik untuk gambar besar

"Janganlah duk kecam Ara tu. Sabar, cakap yang baik-baik. Saya tengok persembahan Ara, sudah sehabis baik dia buat. Kami sebagai penyanyi memang akan cuba bagi terbaik untuk terus naikkan nama Malaysia," ujarnya di Twitter.

Haqiem yang turut berentap dengan lagu 'Jatuh Bangun' bersama penyanyi rap Aman Ra pada AJL33 itu turut memberi kata-kata semangat dan meminta penyanyi lagu 'Paku' itu terus bersikap positif.

Sementara itu, Ara di Instagram menganggap kritikan yang diterima sebagai satu ujian atas rezeki yang diterimanya.

"Bencilah aku semahu mu, makilah aku sepuas mu, aku anggap ini ujian atas rezeki yang ku terima. Terima kasih," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI VIDEO PERBUALAN - ADAM SHAHZ DITEGUR TANYA ANAK "MOMMY TIDUR DENGAN SIAPA?"

Isu membabitkan pelakon Adam Shahz dengan bekas isterinya, Fatin Afeefa nampaknya tiada kesudahan, meskipun aktres itu didakwa kini sudah bertunang selepas memuat naik perkongsian di laman Instagram.

Baru-baru ini, Adam ada memuat naik video perbualannya dengan anak mereka iaitu Ivy Herra Sophia. Menerusi video itu, Adam mendakwa ini punca dia tidak boleh berjumpa dengan anaknya kerana bimbang anak akan mengadu mengenai kelakuan bekas isterinya.

Dalam perbualan itu, Adam bertanyakan situasi Ivy yang tidak tidur dengan ibunya tetapi dengan abangnya, Adam Aisy Arrian.

Klik untuk gambar besar

"Habis tu you tidur dengan mommy?" tanya Adam.

"Kadang-kadang tidur dengan mommy tapi kebanyakan masa tidur dengan Ayyan (Arrian) dalam bilik lain sebab mommy suruh," kata Ivy.

Mendengar jawapan Ivy itu, Adam bertanyakan lagi soalan ibunya tidur dengan siapa jika tidak tidur dengannya.

"Lepas tu, mommy tidur dengan siapa?" tanya Adam lagi

"Dengan mommy punya boyf..." tutur Ivy.

Perkongsian Adam di aplikasi TikTok itu mendapat pelbagai reaksi daripada pengguna laman sosial yang meluahkan rasa kurang senang serta tidak bersetuju dengan tindakan aktor itu bertanyakan soalan sedemikian.

Malah, pengguna laman sosial turut mempersoalkan tindakannya itu yang memuat naik video berkenaan selepas tular video di Insta Story bekas isterinya yang dikatakan bertunang.

Diruangan komen, ada netizen mengatakan bahawa kanak-kanak memang tidak tahu berbohong namun adakalanya mereka hanya bercakap sahaja serta cakap berbelit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHWIN BATAL, HAMPIR RM50,000 LEBUR - LIA NATALIA AKUI SERIK JALINKAN HUBUNGAN

"Jujurnya, saya amat serik. Saya jadi takut untuk kembali membuka hati pada lelaki. Sebab takut, akhirnya saya yang sakit. Ini kerana saya tahu bila bercinta, komitmen saya tahap mana. Jadi, sekarang malaslah nak fikir mengenai lelaki. Penat, duit, masa dan tenaga pun habis.

"Berilah saya masa untuk mengubati kekecewaan hati. Siapa tak sedih, segala persiapan nak berkahwin sudah dilakukan, tetapi tak jadi," jelas pelakon Lia Natalia yang serik untuk menjalinkan hubungan selepas perkahwinan yang dirancang dibatalkan pada saat akhir, hujung tahun lalu.

Menutup tirai 2020 dengan episod menyedihkan, Lia atau nama sebenarnya, Alia Afiqah Abden berkata, dia mahu mengambil masa, sebelum kembali menjalinkan hubungan serius.

Awal tahun ini, pada majlis perkahwinan rakan baiknya, Ayda Jebat, Lia berkongsi perkahwinan yang dengan jejaka dikenali hampir setahun lalu sepatutnya berlangsung Disember lalu tetapi dibatalkan selepas hampir 70 peratus persiapan sudah disediakan.

Lia yang enggan mendedahkan punca perpisahan dengan jejaka berusia 40 tahun itu berkata, hampir RM50,000 yang digunakan untuk persiapan perkahwinan lebur begitu sahaja.

Klik untuk gambar besar

"Semua persiapan sudah tersedia seperti tiket penerbangan pulang ke Tawau, Sabah. Bayangkan, tiket sahaja sekitar RM20,000, tidak masuk persiapan lain seperti tempahan lokasi, hantaran dan sebagainya.

"Selain itu, penggambaran pra-perkahwinan juga sudah dijalankan September lalu dan tunggu untuk dikeluarkan. Bagaimanapun, saya reda dengan ketentuan ini dan menyifatkannya bukan rezeki saya.

"Alasan perpisahan kami, biarlah saya dan keluarga sahaja yang tahu. Saya tak mahu membuka aib bagi menjaga nama baiknya dan keluarga," katanya.

Dalam pada itu, Lia bersyukur ahli keluarga yang menetap di Tawau tidak putus memberikan sokongan dan semangat: "Perkara ini terjadi sekitar November lalu dan saya berada di Tawau, ketika itu. Jadi, keluarga menjadi kekuatan untuk saya berdepan dengan kesedihan ini.

"Ibu berpendapat lebih baik tak jadi daripada saya menyesal selepas berkahwin. Malah, keputusan ini juga saya buat selepas berbincang dengan keluarga. Kami merasakan membatalkan perkahwinan adalah jalan terbaik," tuturnya.

Lia berkenalan dengan jejaka berkenaan selama sebulan, sebelum membuat keputusan untuk mendirikan rumah tangga. Katanya, mereka bertemu selepas pulang mengerjakan umrah, awal tahun lalu. Tidak menyalahkan takdir, Lia turut berkongsi pengajaran yang diperoleh selepas kejadian itu.

"Mungkin dia adalah hamba yang Allah kurniakan untuk saya belajar supaya tidak mengambil langkah terlalu cepat untuk membuat keputusan menamatkan zaman bujang.

"Lebih baik mengambil masa dan mengenali hati budi serta latar belakangnya terlebih dahulu," ujarnya yang mahu fokus pada kerjaya, buat masa ini.

www.myartis.com / Sumber & foto: Berita Harian & Instagram Lia Natalia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI TERKILAN TAK TERCALON AJL: "LAGU SAYA SETANDING ANUAR ZAIN..."

Usahawan kosmetik dan penyanyi, Datuk Seri Aliff Syukri dilihat tidak berputus asa untuk terus menyanyi dan tetap mengharapkan lagu-lagunya layak ke Anugerah Juara Lagu (AJL), biarpun sering dikritik kerana mempunyai 'suara sumbang'.

Bagaimanapun, tiada satu pun lagunya tercalon di peringkat awal Muzik-Muzik. Menerusi laman Instagram, Aliff meluahkan rasa kecewa serta terkilan dan berkata apa kurang dengan lagunya dan mengapa lagunya tidak terpilih sedangkan mendapat berjuta tontonan di YouTube.

Malah, Aliff turut berasa sedih mengapa bakatnya tidak dihargai sedangkan suaranya sangat sedap dan merdu serta tidak perlu dipertikaikan lagi. Katanya lagi, lagu-lagu yang dihasilkan setanding lagu daripada penyanyi tersohor seperti Anuar Zain. Kata Aliff, lagu dan suaranya punyai kualiti untuk diangkat ke peringkat yang lebih tinggi misalnya AJL.

"Apa kurang lagu saya?? Berbanding mereka yg tercalon?? Abang sedih sangat kerana bakat abang ini tidak dihargai oleh Anugerah Juara Lagu sedangkan suara abang amat sedap dan merdu... malah suara abang tidak perlu dipertikaikan lagi kalau tidak takkanlah abang telah mengeluarkan lebih daripada lima lagu.. dan jumlah tontonan juga berjuta-juta?? Adakah mereka yg mendengar lagu abg sebalum ini halinunan atau pun org ghaib kenapa x layak tercalon?? Apa salah abg," tulis Aliff.

Klik untuk gambar besar

"Saya dah buat macam-macam lagu, ada nasyid dan disko pun tetapi kenapa lagu saya tak tercalon AJL, apa kurangnya lagu saya? Saya ada suara yang sedap dan merdu, berjuta-juta nak tengok nyanyian saya tetapi bakat saya tak dihargai. Lagu saya setanding Anuar Zain, Faizal Tahir dan penyanyi yang pernah ke AJL, apa kurangnya lagu saya berbanding mereka yang tercalon?" ujarnya pula menerusi sepotong video di Instagram.

Tambah Aliff, kredibiliti nyanyiannya tidak perlu dipertikaikan memandangkan dia telah menghasilkan enam lagu setakat ini: "Kalau tidak takkanlah saya telah mengeluarkan lebih daripada lima lagu dan jumlah tontonan juga berjuta-juta. Adakah mereka yang mendengar lagu saya sebelum ini halimunan? Apa salah saya?" soalnya lagi.

Antara lagu yang pernah dinyanyikan Aliff ialah 'Bobo Di Mana', 'Biar Apa Orang Kata', 'Abang Nak Tegur' dan 'Agama Kedamaian'. Justeru, ada yang beranggapan bahawa Aliff sendiri perlu mengambil inisiatif untuk menghantar pencalonan lagu-lagunya seandainya mahu melangkah ke peringkat lebih tinggi.

Seperti sudah dijangka, perkongsian Aliff itu mendapat kecaman netizen yang secara jujur mengatakan suara Aliff sememangnya sumbang dan tiada bakat menyanyi. Malah, ada yang mencadangkan agar Aliff membuat acara anugerahnya sendiri jika mahu lagunya tercalon. Dalam pada itu, ada yang mengatakan belum rezekinya lagi untuk tercalon dalam pertandingan tersebut.

www.myartis.com / Sumber & foto: Astro Gempak, Rotikaya & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO SEKSI: "SAYA AKUI SALAH, TAPI ITU BUKAN FATHIA LATIFF" - NATASHA ELYZZA

"Saya akui itu saya. Salah saya kerana menari dan berpenampilan seksi di dalam video itu. Ketika kejadian tersebut, saya sedang berada di sebuah villa persendirian bersama kawan-kawan wanita.

"Saya memakai baju yang agak seksi kerana saya mahu mandi di kolam renang. Salah saya sendiri kerana sebelum saya ke kolam renang, saya sempat membuka aplikasi Bigo Live.

"Silap saya, saya terlupa nak memakai baju yang lebih elok sebelum membuka aplikasi tersebut.

"Saya sangat kesal dengan perbuatan itu," demikian kata pelakon baru Natasha Elyzza berhubung video yang tersebar selain mengakui kesalahan dan memohon maaf kepada semua pihak.

Dalam masa sama, Natasha juga turut menafikan wanita tersebut merupakan pelakon Fathia Latiff, seperti yang didakwa oleh netizen.

Klik untuk gambar besar

"Wanita itu bukan Fathia, dia kawan saya, wajahnya mirip Fathia. Saya minta maaf dan akan menjadikan perkara ini sebagai pengajaran. Saya berjanji tidak akan mengulagi kesilapan saya," jelasnya.

Baru-baru ini, kecoh satu Malaysia selepas sebuah video menunjukkan pelakon baru itu bersama seorang wanita yang didakwa ramai sebagai pelakon popular, Fathia Latiff.

Menerusi video yang dirakam live menerusi aplikasi Bigo itu, Natasha dilihat sedang berseronok dengan rakan-rakan wanita dalam sebuah bilik hotel termasuklah wanita mirip pelakon popular itu.

Video itu juga menunjukkan Natasha dan wanita persis Fathia itu sedang menari dan berpakaian agak seksi sehingga menampakkan sebahagian buah dada.

Sementara itu, Fathia ketika dihubungi untuk mendapatkan penjelasan lanjut mengenai dakwaan ini, enggan komen lanjut.

"Kalau boleh saya enggan komen mengenai perkara ini. Hanya Allah sahaja yang tahu," ujarnya ringkas.

Ketika ditanya apakah reaksinya apabila netizen mula menyerang laman Instagram miliknya, Fathia ada jawapan tersendiri.

Bagaimanapun, ketika ditanya adakah terdapat sebarang unsur sabotaj yang mahu dilakukan keatas dirinya tatkala video tersebut tersebar, Fathia juga memberikan jawapan serupa.

"Biarlah, jika netizen meninggalkan komen negatif, saya dapat pahala. "Hanya Allah sahaja yang tahu," katanya lagi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FIZZ BENGANG PRODUKSI POSITIF BUAT-BUAT DIAM: "TAK BAGI SHOOTING KO MENGAMUK... AND NOW"

"Production house mana buat hal? Team positif lari balik KL? Kan aku dah cakap, mesti ada yang tidak jujur, ada yang pentingkan diri sendiri. Tak bagi shooting kau mengamuk, bising, tidak boleh cari makan. Dan sekarang team shooting kantoi lari dari set, sebab positif balik KL," luah pelakon Datuk Fizz Fairuz menerusi hantaran di Instagram Stories.

Fizz meluahkan rasa bengang apabila ada produksi yang sengaja mendiamkan kes positif membabitkan kru sendiri seperti yang tular sejak semalam. Kata Fizz, kelonggaran yang diberikan itu telah disalahguna dengan cara tidak betul hingga boleh merisikokan keseluruhan industri seni.

Fizz turut mempersoalkan tindakan pihak Finas berhubung isu yang sedang hangat diperkatakan itu. Sepatutnya, pihak berkenaan perlu memeriksa Sijil Perakuan Pengambaran (SPP) dan kelengkapan 2 dos vaksin adalah wajib sebelum memulakan pengambaran.

Klik untuk gambar besar

Mulai 9 September 2021, semua penggiat industri kreatif yang lengkap dua dos vaksin dibenarkan untuk kembali melakukan shooting bagi negeri yang berada dalam Fasa 1 Pelan Pemulihan Negara (PPN).

Kebenaran itu membabitkan beberapa aktiviti termasuk pembangunan dan penyiaran kandungan kreatif secara rakaman atau siaran langsung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - ZUBIR BPOP BULAN LAGI WARTAWAN HIBURAN?

Wartawan 'sensasi' yang sering memaparkan cerita kontroversi artis iaitu Zubir Yunus kini didakwa telah ditukarkan dari meja hiburan ke bahagian lain. Menurut laporan yang dipetik daripada laman sembang dan blog hiburan, ia berpunca daripada kes saman Aeril Zafrel yang melibatkan Zubir dan majikannya.

"Zubir sudah 2 bulan ditukarkan posisinya dari wartawan hiburan b*pop BH kepada bahagian lain yg tiada kena mengena dgn dunia hiburan. barangkali ekoran tindakan undang2 yg diambil oleh ARIEL ZAFEL kepadanya dan BH," demikian kata satu status laman sosial dari seseorang yang tidak mahu dikenali kepada sebuah laman sembang.

Wallahu a'lam..!

Gambar atas: Artikel bukan hiburan yang ditulis Zubir baru-baru ini

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AMBIL IKTIBAR INSIDEN PUKUL TEMAN WANITA - AWEERA AKUI MASIH SOLO

"Saya masih lagi mencari (pasangan hidup). Selepas insiden sebelum ini (pukul teman wanita), saya ambil iktibar. Terus terang ketika itu saya mengalami sedikit depresi. Mana tidaknya, sebab saya bercinta agak lama, siap dah rancang nak kahwin.

"Empat tahun bercinta dan empat tahun juga saya sudah masih solo," jelas penyanyi Aweera yang mengakui bahawa dia masih lagi menjalani kehidupan solo selepas terpalit dengan isu dakwaan dirinya mengasari bekas teman wanita empat tahun lalu.

Menurut Aweera, 29, sehingga kini, dia belum menemui lagi mana-mana wanita lain yang bersesuaian untuk dijadikan sebagai teman hidup. Terdahulu, Aweera pernah terpalit dengan kontroversi yang mendakwa dirinya memukul bekas teman wanitanya, Shazia Mohd Rozaini yang merupakan anggota duo ZiaBella pada 2016.

Kongsi Aweera lagi, dia mengakui dirinya seorang yang  agak memilih dalam mencari pasangan hidup: "Bukan saya sengaja memilih, tapi saya memang kena pilih. Maklumlah, nak harungi hidup sama-sama kena cari yang betul.

"Tak naklah nanti cerai-berai. Kena yang boleh faham kerja masing-masing. Lagipun saya dah nak masuk 3 series ni," kata Aweera yang kini bersama kumpulan Pelita Lusoh, muncul dengan lagu baharu berjudul 'Kembara Nabawi'.

www.myartis.com / Sumber: Astro Gempak

         ________________________

:: FACEBOOK


DISERANG SAKIT JANTUNG - IFA RAZIAH MOHON DOAKAN ADIKNYA

"Salam Jumaat yg Barakah.... Mohon tolong doakan adik kandung Ifa.. Mohd Shahiran Bin Hj Mustapha semoga cepat sembuh dari serangan Sakit Jantung.. Syukur Alhamdulillah baru sebentar tadi adik Ifa dapat bukakan mata dan tersenyum... Sekarang ni Iran menerima Rawatan di IJN...

"Semoga dipermudahkan pd Hari Jumaat yg Barakah ini.. Aamin Ya Rabbal Alamin ," kongsi penyanyi dan pengacara Ifa Raziah menerusi akaun Instagramnya yang memberithu adik lelakinya, Mohd Shahiran Mustapha telah diserang sakit jantung dan kini menerima rawatan di Institut Jantung Negara, Kuala Lumpur.

Menurut Ifa, pihaknya memanjatkan rasa syukur kerana adik lelakinya itu kini sudah sedarkan diri. Ifa turut memuatnaik foto keadaan adik lelakinya yang berbaju kuning dan sedang terlantar menerima rawatan di pusat perubatan itu. Simpati atas nasib yang menimpa keluarga Ifa, peminat setianya turut memanjatkan doa agar adik lelakinya itu segera sembuh dan dijauhkan daripada penyakit berbahaya.

Klik untuk gambar besar

www.myartis.com / Sumber & foto: Astro Gempak & Ifa Raziah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 PHOTO - PERKAHWINAN IZWAN AZIR TV3 & KAPTEN SHERLYNA

Gambar majlis perkahwinan Izwan Azir, pengacara TV3 dan Kapten Sherlyna yang telah berlangsung baru-baru ini. Apa yang pasti, isteri Izwan memang manis dan bergaya apabila memakai pakaian tentera, tambah-tambah dengan acara berjalan di bawah pedang.

Jom tengok..!

Klik untuk imej besar...


OKTOBER INI - RADHI OAG BAKAL TIMANG 'BABY BOY'

"Alhamdulillah Ayu hamil lima bulan dan mengikut ujian imbasan, bayi dalam kandungannya lelaki," demikian berita gembira yang disampaikan oleh Radhi OAG mengenai isterinya, Nur Shahira Ayu, 22, yang kini sedang hamil anak lelaki.

Walaupun kehadiran cahaya mata baru ini tidak dirancang, Radhi menerima berita gembira itu sebagai rezeki dari Allah sekaligus kehadiran 'orang baharu' menjadi pelengkap kepada keluarga kecilnya.

"Biarpun tidak merancang, saya anggap ia rezeki selain memberikan anak perempuan kami seorang teman," ujarnya dipetik sebagai berkata.

Radhi yang bakal menimang anak lelaki Oktober ini berkata isterinya itu kurang mengalami alahan sebagaimana yang pertama.

"Pengalaman ketika menanti kelahiran anak pertama agak berbeza kerana Ayu kurang alahan selain mempunyai ketahanan diri yang tinggi apabila masih mampu menjalani ibadah puasa," jelasnya.

-- IKLAN --

Radhi atau nama sebenar Muhammad Radhi Razali, 39, dan Ayu yang berkahwin pada 4 April 2014 sebelum ini telah dikurniakan cahaya perempuan, Nur Aisyah berusia 2 tahun.

Sebelum ini berkahwin dengan Ayu, Radhi pernah mengahwini bekas isterinya, Shazlin Sharif. Hasil perkahwinan tersebut, mereka dikurniakan seorang anak lelaki, Mohd Rifdhi Muslim yang kini berusia 11 tahun.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR MEMORI DIN BERAMBOI...

Memori Din Beramboi: 22 Dec 1966 - 2 April, 2010.Klik untuk imej besar..(\__/)(='.'=)(")_(")www.myartis.com 2010


SENTIASA JUJUR ANTARA RAHSIA KEKAL RELEVAN - SLAM DEDAH JUALAN ALBUM 40,000 UNIT DIKIRA GAGAL

Sehingga kini, kumpulan Slam masih lagi bertahan walaupun selepas hampir tiga dekad penubuhan. Slam yang setia dianggotai ahli asal iaitu Zamani selaku vokalis, Shah (gitaris), Eddie (keyboard), Man (dram) dan Lili (bass) itu mendedahkan antara rahsia kekal relevan dalam industri adalah sentiasa jujur dengan setiap penghasilan karya muzik.

Slam yang ditemui media pada sidang akhbar Konsert Slam Mentari Muncul Lagi di ibu negara minggu lalu itu tidak pernah 'pusing' tentang sambutan daripada peminat kerana perkara paling mustahak adalah usaha yang dicernakan dalam muzik mereka.

"Berdasarkan pengalaman, muzik yang kita rakam dahulu, usaha yang disuntik 100 peratus. Maksudnya, kerja yang kami buat betul-betul teliti. Nak guna perkataan 'di' dalam lirik lagu pun kita fikir sedalamnya. Sebab itu lagu-lagu orang lama bertahan sampai sekarang. Kita buat kerja bukan sembarangan. Zamani dulu di studio rakaman nak masukkan vokal sampai 5 jam," kata Shah mewakili Slam kepada Kosmo.

Ujar Shah lagi, berbeza dengan budaya atau cara kerja pemuzik sekarang, Slam merupakan antara artis yang tidak mudah patah semangat hanya kerana kurang mendapat sambutan daripada peminat. Ketika ditemu bual, Slam sempat mengenang kegagalan yang pernah ditempuhi mereka saat album debut menjengah pasaran hampir 30 tahun lalu.

"Kita buat (muzik) sebab passion (minat). Tak fikir orang suka atau tidak sebab pokoknya, memang nak main muzik sebab mahu berkarya. Barangkali, disebabkan kejujuran dalam berkarya sampai sekarang, Slam masih diingati dan diterima peminat. Zaman sekarang, orang sibuk buat muzik sebab nak letak di YouTube dapat 'views' berjuta-juta. Itu mungkin sebabnya susah nak bertahan.

"Buat band kena istiqamah. Saya masih ingat album pertama Slam dulu tak laku. Zaman itu, jualan 40,000 unit dah dikira gagal. Saingan waktu itu memang sengit antara band tempatan. Kalau jual 80,000 hingga 100,000 unit, itu baru dikira berjaya. Tapi tak berjaya tak mematahkan semangat juang kami. Album kedua kami bikin 'meletup' sampai jualan mencecah 250,000 unit (di Malaysia). Di Indonesia pun memang mendapat sambutan luar biasa waktu itu," kongsi Shah.

Diminta pendapat tentang antara kumpulan tempatan masa kini yang dilihat mempunyai potensi, Shah berkata, malangnya, buat masa sekarang memang sudah sedikit tandus.

"Lepas zaman kami, ada Spider dan selepas itu, ada Akim & The Majistret namun selepas itu, senyap dan tak berapa nampak. Mungkin silapnya mereka (band tempatan) buat muzik sebab terlalu obses dengan YouTube. Itu yang buat (muzik) acuh tak acuh sebab usaha tak sebesar orang lama," ujar Shah.

Slam akan kembali menggamit memori peminat setia mereka dengan penganjuran Konsert Slam Mentari Muncul lagi yang dijadual berlangsung 12 Februari 2022 di Dewan Plenari, Pusat Konvensyen Kuala Lumpur. Anjuran Shiraz Projects dan mendapat kerjasama Kementerian Komunikasi dan Multimedia (KKMM) serta MyCreatives Ventures, tiket konsert boleh didapati menerusi laman web, www.myticket.asia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 HARI TERAKHIR RAMADAN - SITI NURHALIZA & SUAMI BAKAL TUNAI UMRAH

Penyanyi nombor satu negara, Datuk Siti Nurhaliza bersama suaminya, Datuk Seri Khalid Mohd. Jiwa bakal menjejakkan kakinya sekali di Tanah Suci pada 10 malam terakhir Ramadan nanti.

Difahamkan, Siti dan suaminya itu bakal mengerjakan ibadah umrah sekaligus menyambut 10 terakhir Ramadan.

Dalam pada itu, sama seperti tahun-tahun terdahulu, Siti mengambil keputusan untuk menghadkan aktiviti seninya sepanjang bulan ini bagi memberi tumpuan terhadap amal ibadah serta kerja-kerja kebajikan.

Pun begitu katanya, terdapat juga beberapa undangan majlis berbuka puasa yang harus dihadiri sekadar untuk memeriahkannya, bukan membuat persembahan.

Apapun, kami mendoakan segala perancangan pasangan ini dipermudahkan. Amin.

Klik untuk gambar besar

www.myartis.com / Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"ADA HIKMAH DISEBALIKNYA" - CHE TA RANCANG BELI KERETA BARU

"Saya tidak mahu meletakkan harapan tinggi kerana kebanyakan kes kereta hilang memang susah nak jumpa balik. Apatah lagi jika jenayah itu membabitkan sindiket.

"Saya merancang untuk membeli kereta baru dari jenis sama tetapi belum berkesempatan untuk berbuat sedemikian. Jadi, sekarang saya menggunakan kereta sedia ada untuk urusan seharian," kata Rozita Che Wan yang menganggap perkara yang berlaku itu ada hikmah di sebaliknya.

Kata Che Ta, buat masa sekarang pihak polis sedang berusaha mencari kereta jenis Toyota Velfire miliknya yang sehingga kini masih belum ditemui, sejak hilang 9 Ogos lalu.

"Saya mengharapkan yang terbaik daripada polis. Dalam masa sama saya tidak mahu mendesak kerana bimbang mengganggu proses siasatan.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Dari semasa ke semasa mereka sentiasa memaklumkan kepada saya sekiranya ada perkembangan terbaru mengenai kes itu. Begitu juga dengan saya yang turut membantu dalam memberikan maklumat tambahan," katanya kepada Harian Metro.

Kereta itu dilaporkan hilang di kawasan parkir rumahnya di Subang Jaya.

Berdasarkan pemerhatian kamera litar tertutup (CCTV), kereta itu dilarikan dua suspek sebelum melanggar palang pondok pengawal pada jam 4.24 pagi.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PEMBANTU RUMAH EMMA MAEMBONG CABUT LARI GARA-GARA TEMAN LELAKI FACEBOOK

"Assalamualaikum, sesiapa nampak dia tolong bagi tahu saya. Tujuan saya naikkan posting ini, bukan untuk mengaibkan atau memburukkan sesiapa. Tapi untuk orang diluar sana supaya berhati hati dan jangan terlalu mudah percaya dengan pembantu pembantu rumah walaupun dah lama bekerja dan depan kita pura pura baik dengan kita.

"Secara tiba tiba, takda angin takda ribut tak cakap apa apa. Terus keluar rumah ambil kunci dan access card dengan membawa 2 plastic bag sampah besar, alasan nak buang sampah. Terus tinggalkan baby kecil dekat ruang tamu, selepas 30 minit masih tak masuk rumah. Terus matikan hp dan block kami dekat whatsapp, sampai sekarang masih tak boleh contact.

"Jadi, tujuan saya cuma nak beri peringatan pada semua untuk berhati hati. Semoga Allah membalas segalanya," demikian kongsi pelakon Emma Maembong yang meminta bantuan orang ramai mengesan pembantu rumahnya yang melarikan diri pada hari ini (Isnin).

Klik untuk gambar besar

Emma atau nama sebenar Fatimah Rohani Ismail, 29, memberitahu pembantu rumah itu menghilangkan diri selepas memberi alasan mahu membuang sampah di hadapan rumah.

Tambah Emma lagi, dia amat kecewa dengan sikap pembantu rumahnya itu yang selama ini dianggap seperti keluarga sendiri.

"Sedih saya, saya jaga dia elok-elok. Hancurnya hati ini... baru bawa dia shopping dan belikan telefon baharu. Rupa-rupanya kenal dengan lelaki di Facebook terus lari nak kahwin," dakwanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERKESAN TAPI TIDAKLAH TERUK SANGAT" - SUFI MAHU 'UPGRADE', JUAL KERETA AUDI SELEPAS 3 TAHUN PAKAI

Penyanyi Sufi Rashid mengakui dirinya pening memikirkan soal penjagaan kereta Audi S5 3.0 V6 yang berusia tiga tahun, malah mula berkira-kira untuk menggantikannya dengan yang baharu.

Bukan untuk memuaskan kehendak, namun Sufi atau nama penuhnya Muhammad Sufi Rashid, 30, berkata, dia mencari kenderaan yang lebih sesuai digunakan untuk aktiviti hariannya.

"Dah tiga tahun guna kereta ni, jadi nak jual sebab nak beli lain yang lagi baru... nak jaga lagi senang. Kereta tak ada buat hal, sangat banyak berjasa selama tiga tahun. Kalau minor tu adalah, tapi bukan setiap bulan buat hal. Kereta continental memang high maintenance," katanya.

Sufi menerusi laman Instagram sebelum ini telah meluahkan hasrat untuk menjual kereta Audi miliknya dan meminta individu yang berminat untuk menghubunginya segera.

Klik untuk gambar besar

Dalam pada itu, ketika ditanya tentang kereta baharu yang bakal dibelinya, Sufi berkata, dia enggan berkongsi tentang perkara yang mungkin menimbulkan kecaman netizen.

Kata Sufi, dia memilih untuk menukar kereta pada masa-masa yang sukar ini bukan bermaksud kewangannya sangat stabil, sebaliknya masih perlu bekerja keras untuk menjalani kehidupan.

"Memang upgrade kereta, tapi saya tak nak la share kereta apa, sebab sekarang ni musim PKP nanti timbul kecaman pula. Saya bukan jenis suka share sangat, orang tengah struggle dan susah, so elok tak payah share benda yang tak perlu.

"Kewangan tu tidaklah stabil sangat, yang penting hidup kena rajin usaha kalau nak maintain apa yang ada... tambahan pula masa macam ni. Saya kerja berniaga bermula lepas subuh sampai sampai pukul 5 petang, lepas tu malam buat live rapatkan hubungan dengan peminat dan pelanggan saya untuk expose.

"Kehidupan saya dengan isteri memang busy, tapi gunakan masa tu seelok-eloknya daripada melepak tak buat apa-apa atau mengharapkan duit daripada langit memang taklah," ujarnya lagi.

Selain itu, Sufi juga memberitahu dia kini tidak bergantung kepada hasil pendapatan sebagai penyanyi berikutan keadaan dunia yang kini berdepan pendamik Covid-19. Dia bersyukur sudah memulakan perniagaan makanan ringan yang diusahakan bersama isterinya sejak setahun lalu.

"Siapa je tak terkesan dengan PKP, semua artis effected, ada show pun buat virtual je. Saya lebih fokus kepada perniagaan kerepek, sambal dan coklat bersama isteri.

"Terkesan tu memang terkesan la, tapi tidaklah teruk sangat, sebab saya tak mengharapkan sepenuhnya kepada kerjaya seni saya, buat bisnes, Alhamdulillah," akhirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PKP - RUHAINIES & TEMAN LELAKI TIADA MASALAH BERJAUHAN , SUDAH BIASA

"Mestilah rindu dekat buah hati... tapi mungkin sebab kami dah biasa Long Distance Relationship (LDR) jadi apabila tempoh PKP ini tak terasa sangat. Sebelum ini pun kami berjauhan, dia bekerja di London dan saya di Malaysia, jadi ia bukan isu besar bagi kami.

"Sekarang ini dia sudah menetap bersama keluarga di Kuala Lumpur tapi disebabkan PKP, masing-masing duduk rumah sendiri sahaja. Tapi cara kami lepaskan rindu, setiap hari kami buat panggilan video, telefon dan berborak sampai malam.

"Jadi memang tak ada masalah langsung!" demikian ujar pelakon Ruhainies yang berkata tidak menjadi masalah buat dia dan teman lelaki dikenali sebagai Mr E tidak dapat bertemu sepanjang Perintah Kawalan Pergerakan (PKP) kerana mereka sudah terbiasa melalui situasi sebegini berikutan kekasihnya menetap di London.

Klik untuk gambar besar

Dalam pada itu, Ruhainies berkata pelaksanaan PKP ini ada hikmah buatnya kerana dia boleh meluangkan masa bersama semua ahli keluarga. Dia turut mengakui tidak sabar untuk menyambut Ramadan bersama keluarga tersayang kerana tahun ini mereka semua dapat berkumpul bersama tidak seperti sebelumnya.

"Sepanjang PKP ini memang habis masa dekat rumah sahajalah, tengok muka adik-beradik 24 jam, kemas rumah, belajar memasak. Sebenarnya ada hikmah juga... sebab saya dapat luangkan lebih masa dengan mereka yang mungkin sebelum ini kita ada tertinggal waktu berharga bersama.

"Sekarang ini saya tak sabar menanti Ramadan kerana setelah lima tahun, akhirnya kami sekeluarga dapat berbuka bersama-sama. Kalau sebelum ini memang tak boleh nak berkumpul sebab masing-masing sibuk dengan komitmen kerja," ujarnya.

www.myartis.com / Sumber & foto: mStar & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA MINTA 'BAWANG' BERHENTI PANGGIL 'LALANG'

"Apabila anda tersekat dalam situasi yang tidak menyenangkan dan mulut anda perlu ditutup untuk tidak berkata apa-apa atau tidak berada di mana-mana pihak.

"Awak tidak diberi pilihan tetapi hanya perlu berdiam. Dan kepada semua 'bawang' di luar sana, awak patut berhenti memanggil pihak yang berdiam adalah lalang.

"Dah tidak masa untuk kita bersama, bersatu untuk Malaysia yang lebih baik, Malaysia kita!" kata Neelofa menerusi Instastorynya," kata pelakon dan pengacara, Noor Neelofa yang berharap netizen berhenti memanggil pihak yang selama ini terpaksa berdiam diri sebagai lalang

Neelofa atau nama penuhnya Noor Neelofa Mohd Noor, 29, berkata sudah tiba masanya semua orang bergabung untuk menjadikan Malaysia lebih baik.

Klik untuk gambar  besar

Bagaimanapun, usahawan berjaya itu telah memadam Instastory tersebut selepas beberapa jam dimuatnaik Sabtu.

Namun begitu, pengacara Awal Ashaari telah memuatnaik semula kenyataan pelakon drama bersiri 'Red Velvet' itu di Instastorynya.

Sebelum ini, ramai selebriti tempatan yang dikecam netizen gara-gara memuatnaik foto bersama Perdana Menteri Tun Dr Mahathir Mohamad.

Mereka menganggap golongan selebriti itu seperti 'lalang' yang memihak pada kerajaan sebelum ini iaitu Barisan Nasional namun bertukar memilih Dr Mahathir yang diberi mandat untuk kembali menduduki kerusi perdana menteri yang ketujuh.

Neelofa berharap seluruh rakyat bersatu Malaysia yang lebih baik. Dalam pada itu, Neelofa memohon agar netizen berhenti menyalahkan dan mengecam selebriti lain.

Malah, pengacara program MeleTOP ini juga mengajak seluruh rakyat Malaysia supaya bersyukur pada Allah swt untuk sejarah yang telah dicipta.

"Jadi, berhenti salahkan atau kecam selebriti lain juga. Tiba masa untuk meraikan daripada melabelkan yang lain. Mari semua, bukankah ia rasa seperti merdeka sekali lagi?

"Mari berasa bersyukur pada Allah swt untuk sejarah yang kita (terutama golongan belia) dapat menjadi saksi dan rasa sayang dan selamat kembali," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'ATTA' NAMA PUTERA KETIGA KAKA AZRAFF

Penyanyi Kaka Azraff dan suaminya, Adam Adzriff telah memilih nama Atta untuk putera ketiga mereka itu.

Untuk makluman, pelantun lagu 'Bukan Hal Aku' itu mendirikan rumah tangga bersama Adam pada tanggal 14 Disember 2018.

Hasil perkongsian hidup, pasangan itu dikurniakan tiga orang cahaya mata lelaki iaitu Aslan, 4, dan Aryan, 1, dan Atta yang dilahirkan pada 19 Jun lalu.

Klik untuk gambar besar

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HANYA ALLAH TAHU... PASTI ADA HIKMAH" - MAWAR KARIM DIKUNJUNGI EBIT LEW

"Terima kasih banyak-banyak Ustaz Ebit Lew sudi datang. Banyak pengisian ilmu yang kami dapat. Hanya Allah saja maha mengetahui apa saja yang berlaku pada kita pasti ada hikmah untuk kita muhasabah diri. Betul kata ustaz apa yang berlaku kita perlu mengadu dekat Allah cerita dekat Allah, mohon dengan Allah.

"Tidak perlu cerita kepada sesiapa yang alami adalah diri kita. Kita saja yang tahu apa yang berlaku sebenarnya. Jangan lupa dekat Allah, sebab Allah sentiasa ingat kita," demikian tulis bekas isteri pelakon dan pengacara Fizo Omar iaitu usahawan tudung Fareeda iaitu Mawar Abdul Karim menerusi laman Instagram miliknya.

Kunjungan pendakwah bebas, Ustaz Ebit Lew ke kediaman Mawar menjadi ruang untuk mereka berkongsi ilmu dan muhasabah diri. Menurut Mawar, 30, setiap yang dilalui pasti ada hikmahnya dan hanya Allah menjadi tempat terbaik untuk dia mengadu.

Klik untuk gambar besar

Pada Jummat, pendakwah bebas itu mengadakan sesi tazkirah di kediaman keluarga Mawar dan disiarkan secara langsung di Facebook Ebit Lew. Pada majlis yang turut dihadiri ahli keluarga Mawar dan beberapa pekerjanya itu. Ebit berkongsi mengenai ujian dan cara mendidik hati daripada terus bersangka buruk.

Dalam temubual tersebut, Mawar menganggap perceraian juga satu ujian dan menyedari turut berbuat silap dan perlu muhasabah diri: "Saya kena teruskan kehidupan dan pasti Allah itu tidak zalim dan Dia Maha Adil. Pasti ada yang terbaik untuk saya pada masa depan. Saya cuba terbaik, apa pun saya nak perbetulkan diri sendiri dan utamanya nak dekatkan diri dengan Allah.

"Saya akui saya pun ada salah sebelum ini tetapi yang penting ialah yang nak berubah adalah saya sendiri dan minta doa pada Allah saya," kata Mawar yang berkahwin dengan Fizo pada November 2013 dan dikurniakan seorang cahaya mata, Wan Maryam, 2, sebelum bercerai pada 10 Julai lalu di Mahkamah Rendah Syariah Hulu Langat.

www.myartis.com / Sumber & foto: mStar, Instagram Mawar Abdul Karim & Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT BATU HEMPEDU - AZLEE SENARIO MAKIN PULIH

Jika baru-baru ini kami melaporkan Azlee Senario menderita penyakit batu dalam hempedu, terkini pelawak tersebut makin pulih setelah mendapatkan rawatan sewajarnya.

Malah melalui IG milik penyanyi Shiha Mentor yang menziarahi Azlee di hospital Damasara, Shila mengesahkan Azlee makin sihat.

Alhamdulillah!

Azlee kini makin sihat

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ARY MALIK BELUM SEDAR -  SUAMI MASIH MENUNGGU KEPUTUSAN

Suaminya kepada pelakon dan personaliti TV, Ary Malik iaitu Shahrul Nizam Shaharuddin, 46, ketika dihubungi berkata, mereka sedang menunggu keputusan pemeriksaan terkini daripada doktor pakar di hospital itu.

Ary Malik yang dilaporkan kritikal akibat kanser ovari tahap empat selepas dimasukkan ke Hospital Ampang baru-baru ini masih belum sedarkan diri.

"Bagaimanapun, saya dimaklumkan doktor terbabit berada di luar daerah dan hanya akan kembali bertugas hari ini (27 Februari) atau esok (28 Februari).

Klik untuk gambar besar

"Doktor lain sudah tahu keputusan hasil pemeriksaan itu tetapi mereka terpaksa menunggu doktor pakar itu untuk memaklumkan kepada kami kerana mereka tidak mahu berlaku sebarang kesilapan," katanya.

Ary atau nama sebenarnya Nurita Maliha Aryanee Malik, 46, yang pernah mengacara program MTV mula dikesan mengidap kanser ovari hampir setahun lalu.

Dia sudahpun menjalani pembedahan bagi membuang kanser terbabit di Hospital Tuanku Mizan,Wangsa Maju, di sini, Mei lalu dan mengikuti sesi rawatan kimoterapi selepas itu.

Tiga anak mereka iaitu Nurh Zoe Iman Malik, 19, Dinda Pelangi Timor Malik, 13, dan Ratu Chinta Mecca Malik, 11, yang tahu mengenai penyakit ibu mereka sejak awal mula dapat menerima kenyataan keadaan ibu mereka ketika ini.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANGGOTA KESELAMATAN KLIA TENGKING NOURUL KENA TINDAKAN TATATERTIB - MALAYSIA AIRPORTS MOHON MAAF

Sebelum ini, penyanyi Nourul Depp menerusi laman Instagram miliknya itu telah memuatnaik video meluahkan rasa kecewa dan kekesalan apabila dilayan dengan kasar dan ditengking oleh seorang anggota keselamatan di Lapangan Terbang Antarabangsa Kuala Lumpur (KLIA) sehingga ia hangat diperkatakan.

Kejadian tersebut berlaku semasa dia menghantar ibu dan bapa mertua di KLIA untuk pulang ke Perancis. Difahamkan, Noorul mahu membantu kedua ibu bapa daftar masuk kerana ibu dan bapa mertuanya tidak boleh berbahasa Inggeris dan Melayu.

Menerusi video itu, Nourul atau nama sebenarnya, Noorul Huda Abdul Wahab berkata dia faham mengenai prosedur operasi standard (SOP) namun berharap anggota berkenaan lebih bertimbang rasa dan berbudi bahasa ketika menjalankan tugas.

Susulan insiden itu, Malaysia Airports Holdings Berhad (MAHB) memuatnaik kenyataan maaf kepada Nourul dan keluarga serta memaklumkan telah mengambil tindakan tatatertib terhadap petugas Keselamatan Penerbangan (AVSEC) berkenaan.

Klik untuk gambar besar

Wakil pengendali lapangan terbang itu berkata, pihaknya tidak akan membiarkan sikap seperti itu dalam kalangan kakitangan mereka: "Malaysia Airports tidak akan membiarkan begitu sahaja sikap biadab mana-mana kakitangannya," katanya dalam satu kenyataan pada Rabu.

Malaysia Airports berkata pihaknya telah menjalankan siasatan segera setelah menerima maklumat kejadian itu, selain turut mengesahkan kejadian berkenaan adalah seperti yang dilaporkan. Syarikat itu turut memohon maaf kepada Nourul dan keluarganya atas kejadian yang dikesali itu.

Pihak berkenaan juga mengingatkan penumpang untuk merujuk di laman webnya untuk pertanyaan yang sering diajukan (FAQ) berhubung kebiasaan baharu semasa tempoh Perintah Kawalan Pergerakan Pemulihan (PKPP).

www.myartis.com / Sumber & foto: mStar & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA TEGUR MANA YANG PERLU" - IBU NAFI IQRAM DINZLY GILA & SESAT

"Saya sedar akan cemuhan yang dilemparkan terhadap Iqram, namun saya tidak hirau dengan apa yang mereka katakan kerana dia berkeadaan biasa sahaja di rumah.

"Biarlah apa orang nak cakap, kita tidak mampu menutup mulut mereka," kata ibu kepada pelakon Iqram Dinzly, 35, iaitu Lalitol Akmar Mohamed Shaffie, 67, yang sedar akan pelbagai cemuhan yang dilemparkan pengikut laman sosial termasuk mendakawa anaknya itu gila dan sesat.

Lalitol Akmar menafikan segala tuduhan termasuk dakwaan mengatakan anaknya gila dan sesat kerana Iqram sihat sahaja dan berkelakuan seperti biasa ketika di rumah.

Sementara itu, Lalitol Akmar berkata yang dia ada menegur anaknya itu jika Iqram berkelakuan di luar batasan.

Klik untuk gambar besar

"Sebagai ibu, auntie ada tegur mana yang perlu namun Iqram menjelaskan dia tahu apa yang dilakukannya," ujarnya mengenai kecaman orang tentang kelakuan anaknya yang pelik.

Tambah Lalitol Akmar lagi, Iqram terlalu bersabar terhadap netizen yang banyak menghinanya sejak dia menjaga arwah ayahnya, Muhammad Saipuddin Ahmad, 72, di hospital sebelum meninggal dunia pada 10 Oktober lalu.

"Selama ini semasa menjaga arwah ayah di hospital, Iqram menerima pelbagai jenis penghina namun dia tetap bersabar.

"Namun Iqram terus dikutuk semasa membuat 'live video' di laman sosial Instagram dan dia sudah tidak boleh menahan sabar lagi," tuturnya.

Kelakuan Iqram menjadi perhatian ramai apabila beliau beraksi pelik dan lucah seperti menari, bermain senjata tajam dan macam-macam lagi ketika live video di Instagram.

Hal itu turut menarik perhatian beberapa rakan artis dan Mufti Wilayah Persekutuan, Datuk Dr Zulkifli Mohamad Al-Bakri yang berhasrat bertemu dengannya untuk 'berkenalan'

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'PUTUS' DENGAN REDZA ROSLI, OKTOVIA TERPALIT - INI PERJELASAN AYDA JEBAT

"Bagi saya Tuhan dah tunjukan sebegitu. Tak ada penafian terhadap apa yang berlaku, sekiranya ada. Saya juga tidak menidakkan atau mengiyakan. Sejujurnya kami hanya berkawan baik dan tak ada istillah putus cinta pun sebenarnya. Yang penting, saya cuba bersikap profesional dan akan berkerja dalam cara yang baik, dan rasanya begitu juga dengan dirinya.

"Malah sebelum ini pun, kami memang profesional juga, cuma mungkin pada ketika itu hubungan kami diperkatakan kerana sering dilihat bersama. Sejujurnya juga, ada beberapa pihak yang saya perlu jaga hati mereka, bukan sahaja diri saya, malahan di pihak sana juga. Pada masa sama, kami juga sudah bersetuju untuk tidak memberikan apa-apa kenyataan.

"Rasanya itu adalah yang terbaik. Saya juga sebenarnya terkejut apabila ada yang mengaitkan namanya. Bagi saya tak perlu nak kaitkan perkara ini dengan orang lain," demikian kata penyanyi Ayda Jebat yang tampil menjelaskan situasi sebenar yang mengaitkan namanya dengan pelakon Redza Rosli yang didakwa kebanyakan pihak bahawa hubungan mereka sudah berakhir.

Kata Ayda, dia berpendirian yang baik-baik sahaja andai ada pihak yang memberikan sebarang spekulasi mengenai hubungan mereka yang dikatakan sudah pun berakhir. Penyanyi lagu 'Temberang' ini tidak mahu memberi komen panjang dan mengakui dia perlu menjaga hati banyak pihak. Dalam pada itu, dia terkejut apabila ada pihak yang cuba mengaitkan hubungannya mulai renggang berpunca dari seorang pelakon wanita lain, Oktovia Manrose. Bagaimanapun, Ayda bersikap matang dan punyai jawapan tersendiri.

Klik untuk gambar besar

www.myartis.com / Sumber & foto: Astro Gempak, Instagram Ayda Jebat & Oktovia Manrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK LA GARANG SANGAT..." - ISTERI DEDAH ALI PUTEH SEORANG SUAMI YANG BERPRINSIP

Umum mengetahui mengenai kisah pelawak Ali Puteh yang sebelum hangat diperkatakan. Melihatkan cara penulisan Ali membalas komen netizen di media sosial, pasti ramai dalam kalangan netizen menyangkakan bahawa pelawak itu sebagai seorang yang garang dan bersikap tegas.

Apatah lagi, adik kepada Allahyarham Abam Bocey itu tidak hanya akan berdiam diri jika ada netizen yang melemparkan kata-kata negatif kepadanya.

Namun demikian, menurut isteri kepada pelawak penuh sensasi itu iaitu Melati Fitri, beliau mendedahkan suaminya tidak terlalu garang tetapi sebenarnya seorang lelaki yang berprinsip.

Katanya, suaminya seorang individu yang tidak mudah putus asa dalam mengejar apa yang diinginkan. Perkara itu dikongsikan sendiri oleh Melati dalam sebuah posting yang dimuat naik di laman Instagramnya tempoh hari.

Klik untuk gambar besar

"Awak rasa dia macam mana?? Ramai yang kata dia garang tapi tak la garang sangat sebenarnya. Dia ngorat time sekolah dulu. Dia punya prinsip selagi dia tak dapat selagi tu lah dia try," jawabnya.

Melati mendedahkan perkara itu ketika menjawab pertanyaan seorang pengikutnya yang ingin mengetahui perangai sebnar Ali dan caranya memikat isteri masa awal perkenalan.

Ali atau nama sebenarnya Syed Ali Mubarak dan Melati mendirikan rumah tangga pada 2016 dan dikurniakan tiga cahaya mata namun anak kedua mereka meninggal dunia akibat kompilasi jantung.

www.myartis.com / Sumber & foto: mStar & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI SAKINAH PAKAI BAJU KURUNG SAMBIL PEGANG ROKOK TERIMA PELBAGAI REAKSI

Nampaknya sekali lagi nama pelakon Sharifah Sakinah menjadi bualan apabila kali ini memuat naik sebuah hantaran foto dimana dia dilihat memakai baju kurung sulam berwarna putih bersama kain pelikat dan perhiasan selendang serta gelang kaki mutiara berwarna putih.di laman Instagram miliknya, baru-baru ini.

Namun, apa yang menjadi perhatian ialah apabila pelakon berusia 33 tahun itu turut memegang sebatang rokok ketika menggayakan baju kurung tersebut sehingga ia mengundang pelbagai reaksi daripada pengguna media sosial.

Difahamkan, gambar tersebut diambil ketika Sakinah atau nama penuhnya Sharifah Nurul Sakinah Syed Abu Bakar Al-Khaired menghadiri majlis perkahwinan anak saudaranya iaitu anak perempuan kepada pelakon Sharifah Shahirah pada minggu lepas.

Klik untuk gambar besar

Tindakan ibu kepada seorang anak perempuan itu telah menerima teguran apabila rata-rata pengguna laman sosial merasakan aksi memegang rokok tidak sesuai dengan pemakaian baju kurung yang menandakan kehormatan wanita Melayu.

Kata mereka, imej tersebut tidak sopan dipersembahkan sebagai seorang ibu kerana seakan-akan memberi tunjuk ajar dan tingkah laku yang salah kepada anak kecil.

Selain teguran, ada juga pengguna laman sosial dan rakan artis menyamakan aksi berkenaan dengan watak pelacur dan ibu ayam dalam filem Bollywood, Gangubai Kathiawadi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAN KRISTAL DAPAT ANAK PEREMPUAN KEDUA

Selepas mendapat anak pertama pada Ogos 2010, kini Vokalis kumpulan Kristal, Lan mendapat anak kedua pula yang juga merupakan seorang bayi perempuan. Isterinya, Nur Sheila Hassim, melahirkan 'Nur Amna Qeesyara' di Pusat Perubatan Naluri Wangsa Maju, Kuala Lumpur pada 5.29 petang semalam.

"Walaupun ia adalah anak kedua saya, perasaan berdebar tetap ada lebih-lebih lagi dua minggu sebelum bersalin kandungan isteri menjadi songsang.

Anak pertama Lan - Klik untuk imej besar...

"Saya risau apabila doktor kata Sheila mungkin perlu dibedah, bagaimanapun dia diberi rehat secukupnya dua hari sebelum bersalin dan syukurlah kandungannya normal," katanya dipetik sebagai berkata kepada media.

Untuk info, anak keduanya itu dilahirkan secara normal dengan berat 2.9 kilogram.

Bagaimanapun, Lan masih belum terfikir untuk membuat kenduri doa selamat buat masa ini. Katanya, apa yang penting ialah isteri dan anaknya selamat dan Sheila akan berpantang mengikut cara tradisional di rumah mereka di Puchong, Selangor.


JAMAL ABDILLAH BERHASRAT MAHU ANAK KEDUANYA JADI MUFTI

"Memang hasrat saya untuk melihat Osama menjadi peguam kerana saya mempunyai ramai kawan yang memilih profesion itu. Namun, apabila membesar, saya lihat dia lebih suka menyanyi dan bermain muzik.

"Selepas mendapat maklum balas guru, saya akur dengan minatnya itu dan memutuskan untuk menghantar Osama ke sekolah seni.

"Berbeza dengan Zaki, kecenderungannya lebih kepada bidang akademik. Atas dasar itu, saya berharap sangat untuk melihat dia menjadi mufti yang mampu mengimbangi antara tuntutan dunia dan akhirat.

"Selain mahu dia fasih berbahasa Inggeris dan pandai bermain gitar, sekurang-kurangnya nanti ada insan yang mendoakan saya," demikian kata penyanyi Datuk Jamal Abdillah.

Klik untuk gambar besar
Jamal bersama anak sulungnya, Osama Yamani

Seperti bapa lain, penyanyi legenda itu turut menyimpan hasrat untuk melihat anaknya membesar menjadi insan berguna kepada bangsa, agama dan negara.

Selepas impian untuk melihat anak sulungnya, Osama Yamani menjadi peguam tidak kesampaian kerana lebih cenderung kepada bidang muzik, Jamal berkata, dia kini menyandar harapan kepada anak keduanya, Ahmad Zaki Yamani. Bukan sebagai peguam seperti abangnya, sebaliknya Jamal mahu melihat Zaki menjadi mufti.

Bagaimanapun, penyanyi 'Kekasih Awal dan Akhir' itu belum memaklumkan hasrat itu kepada anaknya kerana setiap keputusan perlu dirujuk kepada bekas isteri.

"Saya tidak tahu bagaimana reaksinya dan bekas isteri kerana belum maklumkan lagi hasrat itu. Insya-Allah, perkara itu akan dibincangkan nanti," ujar penyanyi berusia 59 tahun ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA PENCEN PERKESO - BALU ARWAH LOK U TIDAK SANGKA

Balu kepada pengarah muzik terkenal, Faizal Uzir atau lebih dikenali sebagai Lok U, 46, iaitu Jamariah Yusof, 40, telah menerima bantuan Pertubuhan Keselamatan Sosial (PERKESO) di kediamannya di Seri Kembangan: "Syukur ada pihak prihatin saat kami diduga," katanya.

Allahyarham yang ketika hayatnya menjadi pengarah muzik bagi produk terbitan TV3 seperti Mentor dan Anugerah Bintang Popular BH (ABPBH), menerima pencen bulanan di bawah Faedah Pencen Penakat dan sumbangan RM2,000 bagi Faedah Pengurusan Mayat (FPM).

Sumbangan itu diserahkan Pengarah PERKESO Selangor, Mustafa Draman kepada Jamariah sambil disaksikan empat anak pasangan itu, berusia antara 13 hingga 20 tahun. Turut hadir Pengurus Pejabat PERKESO Kajang, Thavamani Ramalingam; Ketua Cawangan Faedah, Ismail Abi Hashim dan Timbalan Presiden Persatuan Seniman Malaysia (SENIMAN), Zuraini Kassim.

Jamariah berkata, beliau tidak menyangka PERKESO bertindak pantas berikutan suaminya meninggal dunia secara mengejut kira-kira dua minggu lalu: "Saya sangat terharu dan bersyukur kerana ada pihak yang prihatin dengan kami.

"Dalam keadaan kami diduga, ada yang mengambil tahu. Terkejut apabila pegawai PERKESO datang. Fikirkan, kami yang perlu datang bertemu mereka. Sebaliknya, pegawai yang mengambil inisiatif untuk bertemu kami," ujarnya.

Jamariah mengaku memikirkan soal wang bagi membiayai keperluan anak-anak selepas kehilangan suami: "Selepas hilang suami, hilanglah punca pendapatan. Kami bersyukur dengan jumlah yang diberi PERKESO. Biarpun tidak dapat memenuhi keperluan belanja bulanan, namun ia membantu kami meneruskan kelangsungan hidup," tuturnya yang kehilangan suami pada 22 Januari lalu akibat sesak nafas selepas bersenam.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT RALAT ADA PIHAK MAHU TUNTUT ANAK ANGKAT KEMBARNYA?

Awal semalam, usahawan kosmetik Nur Sajat telah berkongsi beberapa posting luahannya bila mana ada pihak yang didakwa cuba mengambil hak penjagaan terhadap dua anak angkatnya, Syaza dan Syahmi. Kanak-kanak berkenaan merupakan pasangan kembar tidak seiras dan gelagat mereka sering dilihat menerusi media sosial penyanyi lagu 'Makhluk Penggoda' itu.

Sementara pada Ahad, Sajat ada memberikan respon panjang menerusi ruangan kapsyen di salah satu entri terbaharu di laman Instagram miliknya. Katanya, sebelum ini dia jarang untuk berkongsi kisah mengenai hal melibatkan dua anak angkatnya itu. Malah, ada dasar privasi dia juga tidak berfikir untuk membuat akaun untuk Syahmi dan Syaza.

"Saya hanya nak meluahkan rasa saya terkilan, bila ada pihak yang sakit hati dengan kebahagian saya dan anak anak.. Walaupun pun saya tak sempurna, tak semestinya saya mendidik anak anak saya jalan tak sempurna.. Saya nak bagi tahu anda, macam mana saya melayan anak anak saya.. Saya tak suka sangat post hal anak anak saya, malah saya tak membuat IG untuk anak anak saya.. yang penting, saya menjaga anak anak saya dengan sempurna.

Klik untuk gambar besar

"BIAR SAYA SENARAIKAN APA YANG SAYA BERIKAN PADA ANAK ANAK SAYA.. Walaupun pun mereka ini siapa pun, saya tak perlulah nak menceritakan latar belakang hal sebenar anak-anak saya.. Bagi saya, saya dah mendapat amanah yang sangat baik dan sempurna dari Allah swt.. Walaupun saya tahu ini adalah pinjaman semata mata.. Cukup saya menjaga, mendidik, mencintai anak anak saya dengan baik dan sempurna.. Walaupun ramai yang membenci saya, boikot saya,atau apa apa pandangan anda pada saya.. Saya tak boleh paksa anda menyukai saya.

Pada masa sama, Sajat turut memberitahu keduanya turut disediakan duit tabung dan turut ada peruntukan khas buat mereka untuk menghadiri kelas mengaji Al-Quran: "Dari mereka saya menjaga dari 2 hari kelahiran mereka, masa mereka lahir, dengan keadaan tak cukup zat, macam macam cara saya buat untuk mereka nampak sihat, wang ringgit jangan cakap lah, masa dapat mereka ini (kembar tak seiras) sebulan perutukan susu, pampers budak, babysiter, baju, bidan, dan macam macam lagi lah hampir RM4500 untuk mereka

"Ada mempunyai baby kembar, tahu lah bertapa besarnya belanja untuk mereka saya menjaga memberikan tiap tiap bulan wang alaun dari gaji saya untuk mereka RM500 setiap bulan mengambil insuran AIA more pada pembelajaran sehingga 18 tahun baru mereka boleh keluarkan duit tu untuk sambungan belajar. Setiap tahun saya membayar RM12k setiap sorang duit tabung setiap bulan tak lari dalam RM1000 ringgit setiap bulan, akan di masuk kan acc kedua BSN untuk setiap sorang.

"Belanja shopping untuk adik dan abg RM500 setiap sorang setiap bulan, membawa mereka masuk kelas mengaji RM200 setiap bulan.. dan banyak lagi. Saya tahu saya nakal, saya tahu saya banyak kekurangan, tetapi tak bermaksud saya mengajar anak saya buat nakal jugak.sedih sangat2 bila jadi macam ini, kenapa dah 4 tahun mereka bersama dengan saya, ada pihak nak ambil mereka dari saya?? awak tak fikir ker apa yang akan berlaku perasaan anak anak saya nanti? Fikirlah sikit," tulis Sajat secara panjang lebar.

www.myartis.com / Sumber & foto: Media Hiburan & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENDARAHAN PARU-PARU SUDAH BERHENTI, BACAAN OKSIGEN 100% - NAD ZAINAL PERLU JALANI RAWATAN BUAH PINGGANG

"Alhamdulillah, oksigen Nad sudah mencecah bacaan 100. Doktor akan cuba kurangkan kuasa bantuan alat pernafasan berkenaan. Satu lagi perkembangan positif, pendarahan pada paru-paru Nad sudah berhenti dan mengering.

"Nad memberikan tindak balas positif kepada ubat diberikan. Cuma doktor bimbang kemungkinan ada jangkitan pada buah pinggang kerana mereka dapati radang pada organ berkenaan.

"Mereka menanti pakar buah pinggang untuk membuat pemeriksaan lanjut," itulah kongsi pelakon Ungku Ismail Ungku Abdul Aziz mengenai perkembangan terkini rakan artisnya, pelakon Nad Zainal, 32, dimana dia mula menunjukkan perkembangan positif, pagi ini.

Nad yang sebelum ini dimasukkan ke unit rawatan rapi (ICU) di sebuah pusat perubatan di Ampang akibat paru-paru berdarah itu dipercayai mengalami autoimun iaitu keadaan di mana sistem imun menyerang sel atau tisu sendiri.

Klik untuk gambar besar

Ungku Ismail berkata, dia dihubungi hospital yang memberitahu paras oksigen dalam darah Nad sudah mencecah bacaan 100 dengan alat bantuan pernafasan.

Justeru, jelas Ungku Ismail, doktor akan cuba mengurangkan kekuatan alat bantuan pernafasan berkenaan bagi memantau tahap oksigen Nad.

Ungku Ismail yang berada di sisi Nad sejak teman gandingannya dalam drama 'Cina Buta' itu dimasukkan ke hospital, Isnin lalu, memohon orang ramai mendoakan kesihatan ibu kepada dua cahaya mata itu.

"Saya berharap semua orang dapat terus mendoakan Nad. Doakan semuanya okay dan tiada lagi komplikasi," tuturnya.

Sementara itu, pengacara Sherry Al Hadad turut berkongsi keadaan kesihatan Nad yang kini dilaporkan mula menunjukkan perkembangan positif. Perkara itu dikongsikan oleh Sherry kepada beberapa orang rakan artis yang memuat naik perkongsian terkini di laman Instagram mereka.

"Doktor dah hubungi, hari ini semakin baik. Akan dirawat oleh doktor buah pinggang pula sebab terdapat kesan sedikit terjejas. Bagaimanapun hari ini keadaannya lebih elok berbanding semalam. Mesej daripada emak Nad," tulis penyampai radio Suria FM, Sharifah Shahirah di Instastory.

Berita Nad jatuh sakit secara tiba-tiba mendapat perhatian ramai rakan artis dan peminat yang tidak pernah putus berhenti mendoakan agar dia kembali pulih seperti sedia kala.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::